****

 **REPUBLIKA HRVATSKA**

**ŠIBENSKO-KNINSKA ŽUPANIJA**

**GRAD ŠIBENIK**

**Upravni odjel za društvene**

**djelatnosti**

KLASA: 402-01/21-01/13

URBROJ: 2182-1-05/1-25-14

Šibenik, 4. ožujka 2025. g

**n/p gradonačelnika**

**dr. med Željko Burić**

**IZVJEŠĆE**

**o provedbi mjera i aktivnosti Strategije izjednačavanja mogućnosti za osobe s invaliditetom grada Šibenika za 2024. godinu**

Gradsko vijeće Grada Šibenika donijelo je 14. prosinca 2021. godine Strategiju izjednačavanja mogućnosti za osobe s invaliditetom grada Šibenika za razdoblje od 2021. do 2025. godine ( u daljnjem tekstu Strategija; „Službeni glasnik Grada Šibenika br.8/21).

Svrha Strategije: Grad Šibenik donosi Strategiju izjednačavanja mogućnosti za osobe s invaliditetom grada Šibenika kako bi se osobe s invaliditetom što aktivnije uključile i integrirale u društvo.

Ciljevi Strategije: osiguranje integracije osoba s invaliditetom ostvarivanjem integracije u važnim životnim područjima kroz njihovo ravnopravno sudjelovanje u političkom, javnom i kulturnom životu; u procesu odgoja i obrazovanja; u zapošljavanju, zdravstvu i rehabilitaciji; u socijalnoj zaštiti; u pravnoj zaštiti i zaštiti od nasilja; u istraživanju i razvoju i drugome.

Strategija promovira građansku perspektivu i socijalni model djelovanja prema osobama s invaliditetom u gradu Šibeniku, utemeljen na sustavu primjene ljudskih prava. U potpunosti odbacuje poistovjećivanje osobe s invaliditetom s ulogom pacijenta kojemu je potrebna zdravstvena ili neka druga skrb. Naglasak je na sposobnostima osobe koja će, nakon što društvo ukloni postojeće prepreke, ostvariti svoj potpuni razvoj.

Odluka o imenovanju Odbora za provedbu Strategije donesena je 17. ožujka 2022. godine ( „Službeni glasnik Grada Šibenika br.5/22 ). Prema članku VI. Odluke Strategija je postala obvezujući dokument za sve gradske urede, ustanove i društva u vlasništvu Grada Šibenika u provođenju mjera i aktivnosti s područja važnih za svakodnevni život osoba s invaliditetom. Kako bi se prethodno navedeno moglo realizirati, upravna tijela Grada Šibenika dužna su u svoje godišnje planove rada uvrstiti mjere i aktivnosti u skladu sa Strategijom; za svaku godinu planirati proračunska sredstva za njihovu provedbu i Odboru dostavljati izvješće o provedbi mjera, a Upravni odjel za društvene djelatnosti Grada Šibenika objedinjeno izvješće o provedbi mjera i aktivnosti iz Strategije ovime dostavlja gradonačelniku.

Grad Šibenik u svojem proračunu osigurava znatna sredstva za realizaciju mjera Strategije za izjednačavanje mogućnosti osoba s invaliditetom na području Grada Šibenika.

Kako bi se ostvarila vizija poboljšanja životnih uvjeta za osobe s invaliditetom Strategijom su se odredila područja djelovanja i mjere kojima se žele postići planirani ciljevi, a prije svega poboljšanje kvalitete života osoba s invaliditetom:

1. **Obitelj i život u zajednici; mjere:**
	1. Edukacije, stručni skupovi, predavanja, komunikacijski treninzi, radionice (za obitelj i stručnjake) putem kojih se promiču obiteljske vrijednosti i uspostavlja psihosocijalna stabilnost obitelji
	2. Osnaživanje osoba s invaliditetom za preuzimanje odgovornosti te poticanje na neovisno planiranje njihovog života
	3. Omogućiti planiranje obitelji osobama s invaliditetom
	4. Provođenje edukacija, predavanja i radionica u dječjim vrtićima za roditelje/skrbnike/udomitelje i odgajatelje za rad s djecom s teškoćama u razvoju
	5. Edukacija djelatnika javnih službi radi kvalitetnijeg uključivanja djece s teškoćama u razvoju i osoba s invaliditetom u život zajednice
2. **Odgoj i obrazovanje; mjere:**
	1. Informiranje i upoznavanje odgojno – obrazovnih ustanova u gradu Šibeniku s programskim djelovanjem udruga i ustanova koje se bave s djecom s teškoćama u razvoju i mladima s invaliditetom (stručne tribine, ciljani susreti)
	2. Osiguravanje adekvatne opreme i sredstava za odgojno – obrazovne ustanove
	3. Uključivanje djece s teškoćama u razvoju i osoba s invaliditetom u postupke donošenja odluka koje ih se izravno tiču i utječu na kvalitetu njihova života
3. **Zdravstvena zaštita: mjere:**
	1. Edukacija osoba s invaliditetom o prevenciji i liječenju različitih stanja i bolesti ovisnosti
	2. Educiranje djelatnika u turizmu o načinu pružanja usluga osobama s invaliditetom
	3. Povećati spektar usluga i broj korisnika rekreativno – terapeutskih programa
4. **Socijalna zaštita; mjera:**
	1. Praćenje socijalnog i materijalnog statusa osoba s invaliditetom
5. **Stanovanje, mobilnost i pristupačnost; mjere:**
	1. Osiguravanje pristupačnosti građevina osobama s invaliditetom i osobama smanjene pokretljivosti (zdravstvenih i socijalnih ustanova, obrazovnih institucija, kulturnih ustanova, sportskih i rekreacijskih ustanova i površina…)
	2. Osiguravanje pristupačnosti javnog prometa osobama s invaliditetom
	3. Zamjena dotrajalog i nabavka novog voznog parka javnog prijevoza koji je prilagođen osobama s invaliditetom
	4. Omogućavanje korištenja specijalno prilagođenih vozila djeci i odraslim osobama s invaliditetom
	5. Poticanje i sufinanciranje aktivnosti udruga osoba s invaliditetom usmjerenih na povećanje sigurnosti osoba s invaliditetom u prometu
	6. Program aktivnosti kojima se obilježava Europski tjedan mobilnosti
	7. Dnevni smještaj za osobe s invaliditetom te osobe s mentalnim teškoćama

**6. Profesionalna rehabilitacija, zapošljavanje i rad; mjera:**

6.1. Aktivno djelovanje na promicanju prava osoba s invaliditetom kod poslodavaca u gradu Šibeniku te poticanje poslodavaca na njihovo primanje u radni odnos

 7. **Pravna zaštita i zaštita od nasilja i zlostavljanja; mjere:**

7.1. Osigurati pravno savjetovanje za osobe s invaliditetom

7.2. Osigurati dostupnost dokumenata za zaštitu ljudskih prava te dokumenata za zaštitu od nasilja osobama s invaliditetom

7.3. Aktivnosti pravne zaštite i zaštite od nasilja i zlostavljanja osoba s različitim vrstama i stupnjevima invaliditeta

7.4. Uklanjanje stereotipa o oštećenju kao mogućem uzroku nasilja nad osobama s invaliditetom i djecom s teškoćama u razvoju

7.5. Senzibilizacija stručne i šire javnosti o problematici nasilja i zlostavljanja djece s teškoćama u razvoju i osoba s invaliditetom

1. **Informiranje, komunikacija i podizanje razine svijesti; mjere:**
	1. Omogućiti informacijsku pismenost osobama s invaliditetom
	2. Obrazovne ustanove opremiti dostupnim pomagalima
	3. Poticanje osoba s invaliditetom i njihovih udruga na javnu promidžbu u suradnji s medijima
	4. Koristiti odgovarajuće načine i sadržaje edukacija na svim obrazovnim razinama i približiti djeci i mladima znanja i iskustva o obilježjima invaliditeta
2. **Sudjelovanje u kulturnom životu; mjere:**
	1. Osigurati mogućnost kreativnog izražavanja osobama s invaliditetom
	2. Poticati umrežavanje i uključivanje osoba s invaliditetom u projekte u kulturi, na međunarodnoj, nacionalnoj i lokalnoj razini
	3. Poticati kulturnu suradnju putem raznih oblika kulturnih manifestacija
	4. Upoznati javnost s kulturno-umjetničkim mogućnostima i postignućima osoba s invaliditetom
	5. Omogućiti dostupnost kulturnih sadržaja i doživljaj kulturne baštine osobama s invaliditetom
3. **Sudjelovanje u političkom i javnom životu; mjere:**
	1. Osiguravanje tehničke potpore ili drugih oblika pomoći da bi svim zainteresiranim osobama s invaliditetom bili dostupni temeljni dokumenti od značenja za političko sudjelovanje na lokalnoj, regionalnoj ili nacionalnoj razini
	2. Informirati osobe s invaliditetom o načinu funkcioniranja Gradskog vijeća Grada Šibenika, te ih informirati o osnovnim načelima i načinima uključivanja osoba s invaliditetom u politički i javni život zajednice
4. **Rekreacija, razonoda i sport; mjere:**
	1. Organizacija sportskih natjecanja djece s teškoćama u razvoju i osoba s invaliditetom na lokalnoj, regionalnoj i državnoj razini
	2. Prilagodba sportskih terena te prilagodba opreme potrebama djece s teškoćama u razvoju i osoba s invaliditetom
	3. Koristiti princip univerzalnog dizajna u izgradnji i opremanju sadržaja za djecu s teškoćama u razvoju i osoba s invaliditetom
	4. Omogućiti osobama s invaliditetom neposredno praćenje sportskih događanja na sportskim terenima (u suradnji sa sportskim klubovima) uza sve potrebne prilagodbe
5. **Civilno društvo; mjere:**
	1. Sustavno podizanje razine svijesti javnosti o značenju udruga osoba s invaliditetom
	2. Razvijati partnerstvo Grada Šibenika s udrugama osoba s invaliditetom na konkretnim projektima i programima
	3. Unaprijediti suradnju između različitih grupacija osoba s invaliditetom
	4. Uključivanje osoba s invaliditetom u aktivnosti OCD-a na području grada Šibenika
	5. Poticati stvaranje mreža i udruživanje udruga sukladno zajedničkim interesima u provođenju projekata i programa.

Kao konkretna postignuća u provedbi definiranih mjera u 2024. godini u ovom izvješću naglašavaju se područja: odgoja i obrazovanja (povećanje broja asistenata u nastavi u osnovnim školama i osobnih pomagača u vrtićima), socijalnog uključivanja s naglaskom na razvoj socijalnih usluga, suradnju s organizacijama civilnog društva grada Šibenika te pristupačnosti i prijevoza.

1. **Obitelj i život u zajednici; mjere:**
	1. Edukacije, stručni skupovi, predavanja, komunikacijski treninzi, radionice (za obitelj i stručnjake) putem kojih se promiču obiteljske vrijednosti i uspostavlja psihosocijalna stabilnost obitelji

Unaprjeđenje organizacijskih, komunikacijskih i drugih vještina voditelja i članova udruga preduvjet je kvalitetna rada i daljnjeg razvoja socijalne mreže podrške osobama i obiteljima osoba s invaliditetom. U 2024. godini organizirana su predavanja, radionice i okrugli stolovi s članovima udruga osoba s invaliditetom i njihovim obiteljima . Održana su javna predstavljanja programa i projekata udruga osoba s invaliditetom, te su prigodno obilježeni važni datumi i obljetnice. Izdvajamo:

\* Grad Šibenik je dugogodišnji partner udruzi Centar za socijalnu inkluziju Šibenik. U 2024. godini djelatnici Grada surađivali su s udrugom na brojnim aktivnostima:

\*21. svibnja 2024. godine u Šibeniku, u organizaciji Centra za socijalnu inkluziju Šibenik održana je panel rasprava „Kako ispričati priču o osobi s invaliditetom, a da invaliditet nije na prvom mjestu?“ na kojoj su panelisti bili poznati novinari: Antonio Milanović, novinar portala Tris, Živana Podrug, novinarka Radio Šibenika, Hrvoje Gunjača, urednik Hrvatskog radija Knin, Marko Podrug, urednik Šibenskog lista Slobodne Dalmacije, Snježana Klarić, urednica Radio Šibenika i Diana Ferić, novinarka Šibenik News-a. Pozvani novinari raspravljali su o tome zašto se često u medijima osobe s invaliditetom prikazuju na stigmatizirajući način, kao objekti sažaljenja, kao superheroji ili kao puka statistika; kakav je odnos novinara i urednika u prikazivanju života i uspjeha osoba s invaliditetom i u konačnici kako oni kao novinari mogu doprinijeti u korištenju prihvatljive terminologije i sprječavanju govora mržnje.

\*13. studenog 2024. godine održan je stručno zagovarački sastanak na kojem se okupilo 22 sudionika, 12 predstavnika pružatelja socijalne usluge organiziranog stanovanja i usluge osobne asistencije. Svrha sastanka bila je razmjena iskustava, identifikacija problema s kojima se susreću pružatelji usluga, te izrada prijedloga za moguće promjene u sustavu. Sudionici su se usmjerili na izazove u implementaciji i poboljšanju tih usluga za osobe s invaliditetom. Zaključci i prijedlozi sastanka upućeni su Ministarstvu rada, mirovinskog sustava, obitelji i socijalne politike, s ciljem daljnjeg poboljšanja pristupačnosti i kvalitete usluga za osobe s invaliditetom

\*14. studenog 2024. godine u Vodicama u Hotelu Imperial, Centar za socijalnu inkluziju Šibenik organizirao je jednodnevnu konferenciju na temu „MOJ IZBOR – TVOJ IZBOR! IMAJU LI OSOBE S INVALIDITETOM ISTE (NE) MOGUĆNOSTI U SUSTAVU SOCIJALNIH USLUGA?“

Na konferenciji su se okupili stručnjaci državnih i nedržavnih pružatelja socijalnih usluga, predstavnici drugih dionika u lokalnoj zajednici u cilju poboljšanja statusa korisnika, stručnjaka i pružatelja socijalnih usluga . Na konferenciji su održana plenarna predavanja i rasprave na temu “Perspektiva stručnjaka o neovisnom življenju osoba s invaliditetom” koje je održala prof.dr.sc. Daniela Bratković i „Odrednice intimnosti osoba s intelektualnim teškoćama“ koju je održao izv.prof.dr.sc. Marko Buljevac .

U sklopu konferencije održane su i 4 radionice na kojima su sudjelovali i službenici gradske uprave:

1. radionica „Jesmo li cijepljeni od predrasuda - kako podržavamo pravo na samoodređenje osoba s invaliditetom? – voditeljiceJelena Kenđel Čular, prof. psiholog

2. radionica „Tko će pomoći pomagaču?“ - voditeljice Davorka Grbac Plavčić, dipl.soc.rad. i supervizor

3. online radionica “Digitalna inkluzija osoba s intelektualnim i drugim razvojnim teškoćama” – voditeljice Alisa Vivoda, mag.edu.reh.

4. online radionica “Mentalno zdravlje osoba s intelektualnim i drugim razvojnim teškoćama” – voditeljice Lea Masnjak Šušković, mag.psiholog.

Održana su i tri predavanja i rasprave:

* Tamara Kralj i Filipa Bašić „Socijalna usluga „Odmor od skrbi“ u Hrvatskoj i svijetu“ (izlaganje i rasprava) 14.00-14.30
* Bojana Rozman „Pravo na odraslost i neovisno življenje - ulaganje države u osobe s intelektualnim teškoćama i/ili autizmom“ , te
* Marija Alfirev i Jelena Kenđel Čular „Zadovoljstvo korisnika uslugom organiziranog stanovanja Centra za socijalnu inkluziju Šibenik“ .

\*22. studenog 2024. održan je partnerski sastanak s voditeljima projekata Centra za socijalnu inkluziju Šibenik u sklopu programa "Širenje mreže socijalnih usluga i povećanje kvalitete života osoba s invaliditetom na području Šibensko-kninske županije".

\* Centar za socijalnu inkluziju Šibenik i Grad Šibenik kao partner na provođenju programa „Podrška socijalnom uključivanju i zapošljavanju osoba s invaliditetom na području Šibenika“ pruža sljedeće usluge kojima osnažuje osobe s invaliditetom za preuzimanje odgovornosti te poticanje na neovisno planiranje svog života:

I. Zapošljavanje uz podršku za osobe s invaliditetom (služba radi puno radno vrijeme)

Usluga uključuje: usavršavanje za pronalaženje novih radnih mjesta (individualno), pripremu korisnika usluge i prilagodbu poslova i radnih zadataka, pružanje podrške na i izvan radnog mjesta te pružanje podrške poslodavcima.

II. Centar za radno-okupacijske aktivnosti za osobe s intelektualnim teškoćama u Šibeniku uz provođenje rehabilitacijskih programa i radnih aktivnosti (radnim danom 4 sata dnevno u Šibeniku)

Usluga uključuje: proizvodnju predmeta dekorativne i uporabne vrijednosti, nakita te sukladno tome kooperacijske poslove.

III. Psihosocijalna podrška kroz individualne razgovore korisnika naših usluga s – psihologinjom, pedagoginjom i radnim terapeutom komunikacijske radionice, radionice samozastupanja i sastanke stručnog tima. (kontinuirano, po potrebi)

Uključuje individualne razgovore, komunikacijske radionice i sastanke stručnog tima.

Ukupan broj korisnika i njihovih obitelji obuhvaćenih uslugama je 46. Osobe obuhvaćene programom su osobe s intelektualnim teškoćama i njihove obitelji u dobi od 18 – 70 godina koje žive ili koriste usluge na području Šibensko-kninske županije. Očekivani rezultat je nastavak i stabilizacija navedenih socijalnih usluga za osobe s invaliditetom.

\*22. studenog 2024. održan je partnerski sastanak s voditeljima projekata Centra za socijalnu inkluziju Šibenik u sklopu programa "Širenje mreže socijalnih usluga i povećanje kvalitete života osoba s invaliditetom na području Šibensko-kninske županije".

Centar za socijalnu inkluziju Šibenik kontinuirano od 2009. godine provodi trogodišnje programe financirane od strane Ministarstva rada, mirovinskog sustava, obitelji i socijalne politike. Trenutno je u provedbi program za razdoblje od 2023. – 2025. godine.

Prva godina provedbe započela je 1. lipnja 2023. godine, traje do 31.05.2024. Druga godina provedbe započinje 1. lipnja 2024, a partneri su Grad Šibenik, Grad Vodice, HZZ PU Šibenik i HZSR PU Šibenik.

Glavni cilj programa je širenje socijalnih usluga na području Šibensko – kninske županije.

Ciljna skupina su osobe s invaliditetom s područja Šibensko-kninske županije.

• Ostvarenja u 1. godini provedbe (1. lipnja 2023. do 31. svibnja 2024. godine)

* Psihosocijalna podrška: kontinuirano se provodi psihosocijalna podrška putem

individualnih razgovora. U prvoj godini provedbe uslugu koristi 25 osoba kroz 400 pruženih usluga (u grupi ili individualno).

* Zapošljavanje uz podršku: Ukupno su 14 osoba s intelektualnim teškoćama uključene u

program zapošljavanja uz podršku, zaposleni su u redovnim radnim uvjetima putem radnih aktivnosti ili ugovora o radu. Redovito im je pružana podrška u skladu s potrebama.

* Radnookupacijske aktivnosti: u aktivnostima sudjeluje 13 osoba, organizirane su

radionice izrade dekorativno-uporabnih predmeta, komunikacijske i druge radionice te organiziranje aktivnosti slobodnog vremena. Sklopljena je suradnja s JU Tvrđava kulture. Aktivnost kuglanja i sastanci samozastupnika održavali su se jednom tjedno, obilazili su se lokaliteti u Šibeniku, Srimi i Vodicama, te se sudjelovalo i na događajima na području grada Šibenika na projektu Flora Dalmatica.

**Sudjelovanje u projektnim aktivnostima:**

- ''Suhozidna priča Inkluzije'' – omogućuje osobama s intelektualnim teškoćama pristup kulturnoj baštini kroz prilagođene edukacijske radionice, brošure i druge materijale. Također, educira javnost o inkluziji i pristupačnosti kulturne baštine, promičući ravnopravnost i inkluziju te mijenjajući stavove i ponašanje.

Projekt se provodio od 1. rujna 2023. godine do 29. veljače 2024. godine. Financiralo ga je Ministarstvo kulture Republike Hrvatske a cilj projekta je omogućiti osobama s intelektualnim teškoćama (OSIT) s područja Šibensko-kniske županije da se aktivno uključe u proučavanje i prakticiranje tehnike gradnje suhozida, te pružanje kvalitetnog obrazovanja i informacije o suhozidnoj gradnji OSIT te podići svijest o važnosti inkluzivnih projekata u kulturi i pristupačnosti kulturne baštine. Kao rezultat projekta je nastala brošura Suhozidi – kamena čuda u jednostavnim riječima .

* Redovito se održavaju sastanci stručnog tima, individualni i grupni razgovori u cilju

osnaživanja osoba s invaliditetom.

* Redovito se provode zagovaračke aktivnosti kroz medijske nastupe, objave na web i

facebook stranici i održavanjem javnih događanja.

* **Ostvarenja u 2. godini provedbe (1. lipnja 2024. do 30. studenog 2024. godine)**

• Psihosocijalna podrška: kontinuirano se provodila psihosocijalna podrška putem individualnih razgovora. U drugoj godini provedbe pružena je podrška za 19 osoba.

• Zapošljavanje uz podršku: U drugoj godini provedbe 16 je osoba zaposleno u redovnim radnim uvjetima putem radnih aktivnosti ili ugovora o radu. Redovito im je pružana podrška u skladu s potrebama.

* Radnookupacijske aktivnosti: u aktivnostima sudjeluje 7 osoba, organizirane su radionice izrade dekorativno-uporabnih predmeta, komunikacijske i druge radionice te organiziranje aktivnosti slobodnog vremena. Nastavila se suradnja s JU NP Krka te dm – drogerie markt. kuglanja i sastanci samozastupnika održavali su se jednom tjedno, korisnici su sudjelovali u sklopu projektnih aktivnosti u obilasku lokaliteta u Šibeniku, Srimi i Vodicama, te na događajima na području grada Šibenika.

• Redovito su se održavali kontakti s korisnicima koji žive izvan Šibenika.

• Redovito su se održavali sastanci stručnog tima, individualni i grupni razgovori u cilju osnaživanja osoba s invaliditetom.

• Redovito su se provodile zagovaračke aktivnosti kroz medijske nastupe, objave na web i facebook stranici i održavanjem javnih događanja.

\* Udruga osoba s intelektualnim teškoćama Šibensko-kninske županije "Kamenčići" s kojom je Grad Šibenik partner na projektu „Poboljšanje kvalitete života osoba s intelektualnim teškoćama kroz razvijanje mreže inovativnih usluga“ u 2024. godini broji 62 korisnika socijalnih usluga i to:

a)       20 korisnika koristi uslugu poludnevnog boravka,

b)      62 korisnika koristi usluge koordinatora aktivnosti,

c)       13 korisnika koristi usluge osobne asistencije i

d)      10 korisnika koristi usluge asistencije u nastavi.

Programom je obuhvaćeno 62 osoba s intelektualnim teškoćama i udruženim smetnjama različitog stupnja starijih od dvadeset godina koji nemaju nikakvu drugu mogućnost produktivnog i društvenog ostvarivanja i članovi njihovih obitelji. Korisnici su prema njihovim unaprijed utvrđenim potrebama obuhvaćeni aktivnostima koje se provode u sklopu pružanja usluge poludnevnog boravka u udruzi, aktivnostima terenskog obilaska i aktivnostima društvene pokretljivosti u lokalnoj sredini. S 20 korisnika se radi u prostoru Udruge u grupi ili individualno, od kojih je 10 korisnika svakodnevno u Udruzi, a ostali dolaze 1-2 puta tjedno.

Sedam korisnika s težom psihomotornom retardacijom koriste usluge radnog instruktora i volontera. Domaćica i radni instruktor skrbe o korisnicima koji svakodnevno borave u prostoru Udruge, vode brigu o učenicima koji su kroz projekte uključeni u integracijske sadržaje s korisnicima kao i o volonterima.

 U poludnevnom boravku je svakodnevno zbrinuto 8 osoba s intelektualnim teškoćama koje su uključene u različite sadržaje koje im omogućavaju odgoj i edukacijsku rehabilitaciju, razvijanje interesno-kreativnih aktivnosti, emocionalni razvoj i usvajanje spoznajno-društvenih aktivnosti. Korisnicima je svakodnevno osiguran prijevoz službenim vozilima.

Udruge od njihovih domova do prostora Udruge u kojem im se pruža cjelovita poludnevna skrb i kroz koji su uključeni u kreativne radionice, informatičke radionice, različite sportske aktivnosti te vježbe s učenicima Medicinske škole uz nadzor mentora. Nakon završetka provedbe aktivnosti vozač vrši prijevoz korisnika od prostora Udruge njihovim kućama i volontera u svrhu pružanja terenskih usluga. Osim toga vozila Udruge su na raspolaganju svim članovima za potrebe prijevoza na području Republike Hrvatske (prijevoz u zdravstvene ustanove). Nadalje, 62 obitelji su u redovnom kontaktu sa socijalnom radnicom koja im pomaže i olakšava pristup mjerodavnim institucijama u cilju ostvarivanja njihovih prava te im savjetima olakšava različite životne situacije. Obiteljima koje imaju za člana osobu s intelektualnim teškoćama uključenu u programske aktivnosti je u znatnoj mjeri olakšana skrb o njihovom članu obitelji te se prevenira institucionalizacija. Učenici 3 srednje škole su osviješteni za potrebu stjecanja deficitarnih zvanja potrebnih za rad s osobama s intelektualnim teškoćama.

U 2024. godini 1221 građana informirano je o potrebi uspostavljanja cjelovite skrbi osoba s intelektualnim teškoćama s ciljem sprječavanja njihovih izdvajanja iz obitelji i životne sredine. Predstavnici ustanova, institucija i lokalne uprave su uključeni u planiranje realizacije uspostavljanja cjelovite dnevne skrbi osoba s intelektualnim teškoćama, a s ciljem sprječavanja njihovog izdvajanja iz obitelji i životne sredine.

* Udruga je organizator humanitarne akciju pod nazivom „Prvi korak do prvog dana

samostalnog stanovanja“ u suradnji s medijskim partnerom NOVA TV d.d. za prikupljanje potrebnih financijskih sredstava za kupnju nekretnine u svrhu organiziranja samostalnog stanovanja korisnika Udruge uz podršku ( razdoblje provedbe od 11.12.2023. do 11.03.2024. godine)

\*Javna ustanova Trvđava kulture Šibenik u sklopu projekta FORTIC od listopada 2024. započela je 6-mjesečna on-line edukacija hrvatskog znakovnog jezika za 8 zaposlenika. Edukacija traje 6 mjeseci, sadržajno je prilagođena potrebama ustanove tj. djelatnika koji rade s posjetiteljima na lokacijama ustanove. U okviru projekta djelatnici će kroz 50 sati edukacije upoznati se s hrvatskim znakovnim jezikom (upoznavanje i uvod u znakovni jezik, osnove jezika, individualizirana obuka prema potrebama Naručitelja - brošura o šibenskim tvrđavama i brošura o Centru koralja Zlarin. Nadalje, edukacija uključuje radne materijale za polaznike - udžbenici znakovnog jezika, snimanje prijevoda brošura - za ponavljanje, te dolazak edukatora u Šibenik - za ispit (travanj 2025.), te izdavanje certifikata o dovršetku tečaja polaznicima. Izvoditelj edukacije je - Hrvatski savez gluhoslijepih osoba Dodir (Zagreb).

\*Grad Šibenik surađuje na projektu Društva multiple skleroze Šibensko-kninske županije „Neovisno življenje osoba s multiplom sklerozom“ .

Projekt „Neovisno življenje osoba s multiplom sklerozom“ uključuje razne aktivnosti od kojih je primarna fizikalna terapija stručne osobe – fizioterapeuta.

Osim terapija, projekt uključuje i info radionice, psihološku podršku te obilježavanje značajnih datuma od kojih izdvajamo obilježavanje Svjetskog i nacionalnog dana multiple skleroze. Uoči Svjetskog dana multiple skleroze zajedno sa Savezom društava multiple skleroze Hrvatske i udrugama članicama, i 2024. godine udruga je provela kampanju „Ja sam više od MS-a!“. Tema kampanje 2024. – 2025. pod geslom „Moja MS dijagnoza“ zagovarat će ranije i preciznije postavljanje dijagnoze, a time i raniji početak liječenja o kojem ovisi sam tijek bolesti za sve osobe koje žive s multiplom sklerozom.Kao podrška oboljelima od multiple skleroze diljem Hrvatske osvijetljene su brojne građevine i fontane u narančastoj boji. U Šibeniku, kao podrška oboljelima od MS-a, 5. lipnja od 18 sati u narančastoj boji svijetlilo je i Hrvatsko Narodno Kazalište u Šibeniku, dok se u isto vrijeme, Svjetski dan MS na simboličan način obilježio u prostorijama Društva multiple skleroze Šibensko-kninske što je ujedno i aktivnost proslave 20 godina postojanja Društva**.**

\*Udruga slijepih županije Šibensko – kninske u 2024. godini je realizirala projekt „Hodajmo zajedno“ koji je Grad Šibenik sufinancirao u okviru javnog natječaja za prijavu projekata i programa udruga civilnog društva za 2024. godinu.

Navedenim programom Udruga je poseban fokus stavila na pomoć slijepim osobama u poodmakloj životnoj dobi i onima u lošem materijalnom položaju, posebno u ruralnim područjima s ograničenom povezanošću s gradskim sredinama.

Kroz rehabilitaciju, resocijalizaciju i nabavu pomagala, članovima je omogućen bolji pristup svakodnevnom životu i aktivnostima. Uspješno je provedeno više edukativnih programa za djecu i mlade, od vrtićkog uzrasta do srednje škole. Cilj ovih programa bio je upoznati mlade s izazovima slijepih osoba, njihovim mogućnostima i načinima pružanja pomoći u različitim situacijama. Kroz radionice i demonstracije korištenja pomagala, mladi su stekli dublje razumijevanje i razvili empatiju prema slijepim osobama, čime se potiče inkluzivnost u zajednici. Organizirana su druženja i sportski susreti članova Udruge, a navedene aktivnosti bile su ključne za poticanje socijalne integracije i aktivnog sudjelovanja slijepih osoba u zajednici. Kroz provedbu programa osigurana su materijalna sredstva koja omogućuju članovima ostvarivanje prava iz zakonskih okvira.

Kroz srpanj i kolovoz članovi udruge u suradnji s javnim ustanovama Grada Šibenika, organizatorima kulturnih i društvenih programa, sudjelovali su u aktivnostima koje su organizatori prilagodili i učinili dostupnima osobama s oštećenjem vida:

* koncert na Tvrđavi sv. Mihovila, gdje su članovi uživali u zvucima klasične i

suvremene glazbe. Organizatori su osigurali pristupne točke i vodiče, što je omogućilo sigurno kretanje i ugodan boravak na Tvrđavi. Za mnoge je to bio prvi posjet Tvrđavi, a dojmovi su izuzetno pozitivni.

* u Gradskoj knjižnici održana je inkluzivna izložba, gdje su članovi imali priliku istražiti

umjetnička djela. Ovo je bio poseban doživljaj koji je omogućio neposrednu povezanost s umjetnošću na način prilagođen njihovim potrebama.

U povodu obilježavanja blagdana Svete Lucije zaštitnice slijepih i slabovidnih osoba 13. prosinca 2024. godine, udruga je organizirala posebno edukativno druženje s djecom starijeg uzrasta iz dječjeg vrtića Pčelica. Cilj ove aktivnosti bio je približiti najmlađima svakodnevni život slijepih osoba, njihove izazove i pomagala koja im olakšavaju svakodnevicu.

Tijekom posjeta djeca su imala priliku upoznati se s različitim pomagalima za slijepe osobe. Predstavili smo im čitač boja, pomagalo za točenje vode u čašu, govorni sat, kao i edukativni animirani video o psima vodičima, koji su važan dio života mnogih slijepih osoba. Ovaj interaktivni i edukativni pristup omogućio im je da bolje razumiju važnost inkluzije, empatije i međusobne podrške u društvu.

1.4 Provođenje edukacija, predavanja i radionica u dječjim vrtićima za roditelje/skrbnike/udomitelje i odgajatelje za rad s djecom s teškoćama u razvoju:

\*U pedagoškoj godini 2023./2024. u redovite skupine Dječjeg vrtića Smilje bilo je uključeno 63 djece s teškoćama od čega je 27 djece koji imaju Nalaz i mišljenje zavoda za vještačenje, profesionalnu rehabilitaciju i zapošljavanje osoba s invaliditetom (ZOSI) te 36 djece sa posebnim potrebama utvrđenih na temelju opservacije stručnog tima te medicinske i druge dokumentacije. Njih 24 ih je uključeno u tretman izvan i/ili u vrtiću, dok ostala djeca su bili, ili su trenutno, u praćenju nekog od stručnjaka.

U listopadu 2023.god. zaposlena je stručna suradnica edukacijski rehabilitator čija je uloga prvenstveno je unaprjeđivanje procesa inkluzije, odnosno stvaranje uvjeta za što uspješnije uključivanje djece s teškoćama u predškolski odgoj kroz neposredni rad s djecom i njihovim vršnjacima, podršku i savjetovanje roditelja, suradnju s odgojiteljima, pomoćnicima i ostalim članovima stručnog tima.

Stručni tim u suradnji s odgojiteljima i roditeljima provodio je opservaciju i praćenje ostvarivanja programa odgojno obrazovnog rada i na temelju toga donosio odluke o boravku djeteta u odgojnoj skupini, vremenu boravka i potrebi uključivanja pomoćnika – trećeg odgojitelja u rad skupine. Nadalje, 8 odgojitelja uključeno je kao treći odgojitelj u skupini, od čega 1 pripravnica. Timskim analizama skupina, utvrđeno je da 160 djece ima jednu ili više posebnih potreba (nosi naočale, nagluhost, govorno-jezične teškoće, problemi u ponašanju, teži socijalni uvjeti ili pak darovitost).

U individualni ili grupni edukacijsko-rehabilitacijski postupak uključena su djeca s razvojnim teškoćama koja nisu ili nisu dostatno uključena u (re)habilitacijske tretmane u vanjskim ustanovama. U edukacijsko-rehabilitacijskom tretmanu prema individualnoj potrebi djeteta provode se programi poticanja senzorne integracije, poticanje perceptivno-motoričkog razvoja, primijenjena analiza ponašanja, strukturirani programi s vizualnom podrškom, programi alternativne i augmentativne komunikacije, poticanje razvoja kognitivnih, praktičnih i socijalnih kompetencija. Tijekom 2023./2024. pedagoške godine bilo je uključeno 18 djece. Ovisno o vrsti i stupnju teškoća, terapijsko-rehabilitacijski rad s djecom provodio se individualiziranim pristupom u odgojnoj skupini i/ili individualnim radom.

S obzirom da se svake godine prijavi određeni broj djece s teškoćama u razvoju za ljetno dežurstvo (od 1.srpnja do 31. kolovoza 2024.) u navedenom razdoblju bio je osiguran treći odgojitelj radi podrške djeci, što kvalitetnijeg rada i zadovoljenja potreba djece tokom rada preko ljeta.

U ustanovi DV Smilje, u ožujku 2024.godine, održan je stručni aktiv „Djeca s posebnim potrebama i djeca s teškoćama u razvoju – s ciljem jačanja kompetencija odgojitelja u radu s djecom“ kojeg je vodila stručna suradnica vrtića, edukacijska rehabilitatorica , a koji je pohađalo 29 odgojitelja iz ustanove.

Za rad s djecom s teškoćama u razvoju osigurana je posebna didaktika i materijali, a financirana je sredstvima Ministarstva znanosti i obrazovanja.

Pored redovne suradnje sa Centrom za odgoj i obrazovanje Šubićevac, i prošle pedagoške godine nastavljena je i suradnja sa Centrom za odgoj i obrazovanje Vinko Bek-ustanovom za odgoj, obrazovanje i rehabilitaciju slijepe i slabovidne djece, mladeži i odraslih čija je djelatnica dolazila u skupinu u sklopu pružanja usluge socijalne podrške za slijepo dijete uključeno u redovnu skupinu ustanove.

\*U razdoblju od 1. rujna 2023. do 31. kolovoza.2024. godine stručni djelatnici i roditelji Dječjeg vrtića Šibenska maslina  sudjelovali su na sljedećim  edukacijama iz djelokruga promicanja prava djece sa teškoćama u razvoju/ posebnim potrebama:

* Ciklus radionica: “Odgoj djeteta putem umjetnosti i pokreta” (5 MODULA): Zrelost

djeteta za školu, Umjetničke aktivnosti u radu sa djecom, Utjecaj pokreta na psihomotorički razvoj djeteta, Senzorna integracija, Metode rada u reedukaciji psihomotorike. Edukacija se održavala u Ustanovi, a vodila ju je Melita Novinčak, mag.pred.odg.,waldorfski pedagog,terapeut senzorne integracije. Na edukaciji je sudjelovalo 20 stručnih djelatnika DV Šibenska maslina.

* Stručna edukacija “Zahtjevna djeca u vrtiću” (10 MODULA): Zahtjevno dijete,

Hiperaktivno dijete, Autizam, Hipersenzibilna djeca, Prkosno, agresivno, opozicijsko ponašanje, Strah i anksioznost kod djece, Tuga i depresija kod djece: razumijevanje i podrška, Kad su roditelji „zahtjevni“- djeca duševno bolesnih roditelja, Suradnja odgojitelja i roditelja zahtjevne djece, Kako voditi „teške razgovore“ s roditeljima?. Edukaciju je vodila prof.dr.sc.pedagoginja Slavica Bašić, sudjelovalo je 10 djelatnika iz ustanove u prostoru Razvojne agencije Šibensko-kninske županija.

* Tri djelatnicka iz ustanove sudjelovali su na dvodnevnoj konferenciji „Kako gradimo

selo oko djeteta?“ u Dubrovniku 23. i 24.studenog 2024. Edukacija promiče integrirani pristup u podršci roditeljstvu u najboljem interesu djeteta, a održana je za voditelje programa RZ iz ustanova odgoja i obrazovanja, socijalne skrbi te iz organizacija civilnog društva.

* Za 60 stručnih djelatnika logopedinja Ivana Talić održala je prezentaciju na

temu : “Prepoznavanje govorno-jezičnih teškoća kod djece”, a voditeljice programa RZ Marijana Burić, Danijela Storić i Ivana Vukšić, edukativnu radionicu za odgojitelje “Odgojitelj i socioemocionalni razvoj djeteta” (40 odgojitelja) i roditelje „Jezik emocija“ (10 odgojitelja).

* Tijekom rujna i listopada 2024. godine, stručni suradnik logoped je organizirao 3

predavanja za roditelje na temu ''Teškoće- kako ih prepoznati i kako djelovati?'' u 5 vrtićkih skupina u DV Kućica, na kojemu su sudjelovali roditelji djece mješovite dobi.

Odgojno-obrazovni rad s djecom s teškoćama u razvoju provodio se u redovitim skupinama i posebnoj odgojnoj skupini Dječjeg vrtića Šibenska maslina, pri čemu se nastojalo osigurati ključne materijalne i organizacijske uvjete.

U pedagoškoj godini 2023./2024. u redovnim skupinama vrtića evidentirano je 34 djece sa teškoćama u razvoju s rješenjima prvostupanjskog tijela vještačenja, rješenjima HZZO-a i/ili

specijalističkim nalazima. Za devetero djece je osiguran treći odgojitelj u skupini, tijekom

cijelog boravka ili parcijalno. Za pojedinu djecu, zbog stupnja izraženih poteškoća, dogovoreno

je sa roditeljima, kraće dnevno trajanje programa. Sukladno tome, umanjena je i participacija roditelja u ukupnoj cijeni troškova boravka djeteta u vrtiću. Kroz godinu je evidentiran i određen broj djece sa razvojnim odstupanjima/posebnim potrebama koja nisu prošla obradu stručnjaka izvan vrtića ili su u postupku obrade.

U cilju zadovoljavanja posebnih potreba djece sa težim teškoćama u razvoju, kao ipoticanja optimalnog razvoja njihovih sposobnosti, u Ustanovi se provodio i poseban program predškolskog odgoja i obrazovanja pri vrtiću „Jutro“ koji je pohađalo 5-ero djece sa višestrukim teškoćama. Pohađanje programa posebne skupine za roditelje je besplatno, a troškove boravka sufinanciraju Grad Šibenik i Ministarstvo znanosti i obrazovanja..

1.5. Edukacija djelatnika javnih službi radi kvalitetnijeg uključivanja djece s teškoćama u razvoju i osoba s invaliditetom u život zajednice

\*U Gradskoj knjižnici Jurja Šižgorića Šibenik, Hrvatski zavod za zapošljavanje, Područni ured Šibenik 12. ožujka predstavio je „Mjere aktivne politike zapošljavanja u 2024. godini“ iz nadležnosti Hrvatskog zavoda za zapošljavanje na kojem su predstavljene mjere vezane uz zelenu i digitalnu tranziciju gospodarstva, zapošljavanja ranjivih skupina te vaučera za obrazovanje. Poslodavci s područja grada Šibenika su se informirali o aktualnim mjerama i programima podrške za zapošljavanje ranjivih skupina i mogućnostima za unapređenje svojih poslovnih aktivnosti

\*U OŠ Jurja Šižgorića provode se redovite edukacije koje provode medicinski djelatnici i članovi stručnog tima kako bi se osigurala kvalitetna inkluzija djece s teškoćama u razvoju i osoba s invaliditetom. Edukacije obuhvaćaju:

\* razumijevanje specifičnih potreba djece s teškoćama i osoba s invaliditetom

\* radionice o slabovidnim osobama, teškoćama učenika s epilepsijom i dijabetesom

\*razvijanje vještina za pružanje adekvatne podrške i prilagodbe u različitim situacijama.

1. **Odgoj i obrazovanje; mjere:**

* 1. Informiranje i upoznavanje odgojno – obrazovnih ustanova u gradu Šibeniku s

programskim djelovanjem udruga i ustanova koje se bave s djecom s teškoćama u razvoju i mladima s invaliditetom (stručne tribine, ciljani susreti)

\*Osnovna škola Jurja Šižgorića u školskoj 2023./2024. godini u okviru navedene mjere

provela je sljedeće aktivnosti:

* ciljane susrete za učenika kako bi se informirali o programima i djelovanju udruga kao što su Ardura i Udruga slijepih Šibensko kninske županije.
* surađivala je s ustanovama kao što je Centar za odgoj i usmjereno obrazovanje i drugim osnovnim školama koji imaju Posebne odjele radi razmjene znanja i iskustava.

\*Osnovnu školu Meterize pohađa 24 učenika s teškoćama koji imaju Rješenje o primjerenom obliku školovanja. Rješenje o nastavku školovanja sukladno čl.5. – redovni program uz individualizirane postupke ima 15 učenika, a Rješenje o nastavku školovanja sukladno članku 6. – redovni program uz prilagodbu sadržaja i individualizirane postupke ima 9 učenika.

Za sve učenike izrađuju se individualizirani kurikulumi s prijedlogom strategija i oblika potpore u svladavanju odgojno-obrazovnih sadržaja.

U školi je zaposleno pet pomoćnika u nastavi koji su tijekom školske godine 2024./2025. uspješno završili Program obrazovanja za stjecanje djelomične kvalifikacije pomoćnik u nastavi u trajanju od 250 sati redovite nastave koji je odobren od strane Ministarstva znanosti, obrazovanja i mladih (Moduli: Inkluzivno obrazovanje i razvojne osobitosti učenika s teškoćama u razvoju, Potpora u odgojno-obrazovnom procesu i socijalnom uključivanju, Potpora u kretanju i obavljanju fizioloških potreba na siguran način).

Svi roditelji učenika s teškoćama u razvoju kontinuirano se upućuju i informiraju o udrugama koje djeluju na području Grada Šibenika i bave se s djecom s teškoćama u razvoju i mladima s invaliditetom, a posebno se ističe suradnja sa udrugom Ardura za djecu s teškoćama ( i djecu s invaliditetom)

U školskoj 2024. godini škola je organizirala humanitarnu akciju skupljanja društvenih igara i igračaka za korisnike Centra za odgoj i obrazovanje Šubićevac .

Škola je arhitektonski u potpunosti prilagođena osobama s tjelesnim invaliditetom. U protekloj godini napravljena je rampa za vanjsko igralište čime se osigurala lakša pristupačnost igrališta osobama sa invaliditetom. Ujedno, prostor školske dvorane u rekreativne svrhe (viseća kuglana) dva puta tjedno koristi udruga osoba sa invaliditetom sa područja Grada Šibenika

\*U Osnovnoj školi Petra Krešimira IV. dva su razreda djelomične integracije za učenike koji se školuju prema članku 8., Posebni program uz individualizirane postupke, Pravilnika o osnovnoškolskom i srednjoškolskom odgoju i obrazovanju učenika s teškoćama. Program provode edukacijski rehabilitatori.

U školi je zaposleno šest pomoćnika u nastavi čime je omogućeno inkluzivno obrazovanje za učenike s teškoćama u razvoju.

Učenici s teškoćama mogu se kreativno izražavati kroz razne prigodne školske radionice.

Učenicima s teškoćama omogućeno je unutar godišnjeg školskog kurikuluma aktivno sudjelovanje u organiziranim kulturnim sadržajima, posjet kazalištu, Kući umjetnosti Arsen i slično.

Učenici posebnih odjeljenja sudjeluju u projektnim danima tijekom Božića, Valentinova i Uskrsa kad se organiziraju razne radionice. Inkluzija učenika s teškoćama ostvaruje se i kroz aktivnost „Potraga za pisanicama“ gdje učenici redovnih programa pomažu djeci s teškoćama pronaći pisanice koje su sakrivene po školskom dvorištu.

Za pomoćnike u nastavi edukacijska rehabilitatorica i logopedinja održale su edukaciju kojoj je za cilj bio pružiti potporu pomoćnicima u uključivanju učenika s teškoćama u razvoju u razredna odjeljenja kako bi se osigurali uvjeti za poboljšanje njihovih obrazovnih postignuća, uspješniju socijalizaciju i emocionalno funkcioniranje.

Stručne suradnice pedagoginja i logopedinja te edukacijska rehabilitatorica sudjelovale su, u sklopu Erasmus+ projekta, na tečaju Umjetnost kao terapija: Samoizražavanje i posebne tehnike u likovnom obrazovanju u radu s djecom s teškoćama koje su prezentirale učiteljima na Učiteljskom vijeću. Neke od aktivnosti provedene su na samom Vijeću te u oba posebna razredna odjeljenja.

Stručne suradnice pedagoginja, psihologinja i logopedinja kontinuirano provode savjetodavni rad s učiteljima kroz strukturirano praćenje funkcioniranja učenika s teškoćama u učenju, problemima u ponašanju i emocionalnim problemima, s teškoćama uvjetovanim odgojnim, socijalnom, ekonomskim, kulturalnim i jezičnim čimbenicima, s teškoćama u razvoju i s rizikom za razvoj problema u ponašanju.

Svake godine škola organizira brojne humanitarne akcije kojima pomaže potrebitima. Jedna od njih je „Jedan razred za jednu obitelj“ gdje u suradnji s Caritasom šibenske biskupije svaki razred za jednu obitelj u potrebi sakuplja hranu i higijenske potrepštine. U prikupljanju sredstava sudjeluju i učenici s teškoćama. Ovim aktivnostima potičemo humanitarni duh i empatijska ponašanja.

Škola je još u prošloj školskoj godini ostvarila i suradnja s Udrugom slijepih i slabovidnih osoba te Udrugom gluhih i nagluhih Šibensko-kninske županije. Radionice s Udrugom gluhih i nagluhih Šibensko-kninske županije održane su za zainteresirane učenike prvih i drugih razreda u produženom boravku. Kroz radionice učila se dvoručna abeceda, mjeseci u godini, dani u tjednu, brojevi do 1000, prostorije u kući, godišnja doba, svakodnevne riječi i rečenice, prijevozna sredstva, strane svijeta, različita zanimanja, veće gradove Hrvatske, kulturne ustanove i slično.

Kroz Festival prava djece održana je radionica „Mobitel OFF, mašta ON“ gdje su se učenici četvrtih razreda osvijestili kako slobodno vrijeme mogu provoditi bez mobitela, između ostalog i u pomaganju potrebitih.

Učenici viših razreda sudjeluju u radionicama Prve pomoći čije je glavni cilj projekta diseminacija i međuvršnjačko pomaganje. Sudionici projekta, sada učenici osmih razreda, stečena znanja i vještine koje su stekli u prošloj školskoj godini na radionicama HGSS-a i Gradskog društva Crvenog križa Šibenik sada prenose ostalim učenicima u školi.

\*U Osnovnoj školi Jurja Dalmatinca u cilju socijalizacije i podrške u razvoju učenicima s teškoćama iz posebnog razrednog odjela omogućeno je pohađanje odgojnih predmeta u redovnim razredima kao i ostalim aktivnostima koje se provode u školi.

Učenici s teškoćama uključeni su zajedno sa svojim asistentima i u projekt Rastem kako bi dobili praktična znanja iz STEM područja, klimatologije i praktičnih uradaka malih modela od lego kockica iz robotike. U cilju povezivanja sa praktičnim životnim vještinama, pravilnim razvojem i socijalizacijom škola surađuje s udrugom Argonaut iz Murtera gdje učenici iz posebnog razrednog odjela tri godine zajedno sa učiteljima, roditeljima i asistentima sudjeluju u projektu koji uključuje izlet na Kornate na temu zaštite i očuvanja prirode i ekologije mora. Škola redovito surađuje i s udrugom Kamenčići u izradi božićnih ukrasa u akcijama

humanitarnog karaktera.

\*Kroz svakodnevni rad, kroz komunikaciju i edukaciju učenici OŠ Brodarica informiraju se o potrebi tolerancije i podrške osobama s teškoćama/invaliditetima a kroz mnoge blagdane i manifestacije škola nastoji djelovati i odgojno i humanitarno. Diseminacija o svim događanjima i aktivnostima koji su navedeni a koji se redovito provode unutar planiranog i dodatnog kurikuluma te nakon posjeta raznim radionicama, javnim tribinama i predavanjima, vrši se putem:

* web stranice OŠ Brodarica
* Školskog lista Spužvica
* Školskoga Radio Brodarica (učenici s mentoricom uređuju radio-emisije o spomenutim

temama te vrše propagandu i potiču na jednakost, uključivanje i izjednačavanje, uvažavanje različitosti intervjuirajući svoje učitelje, ravnateljicu , djelatnike i školske kolege nakon čega audio-emisije objavljuju na web-stranici Škole).

* 1. Osiguravanje adekvatne opreme i sredstava za odgojno – obrazovne ustanove

\*Grad Šibenik je osnivač 9 osnovnih škola i dvije predškolske ustanove DV Smilje i DV Šibenska maslina, a sufinancira i boravak djece u 5 predškolskih ustanova privatnih osnivača.

U svih devet osnovnih škola provodi se redoviti nastavni program, a za učenike s teškoćama u razvoju integriranim u osnovnim školama, nastava se provodi po redovitom, individualiziranom ili prilagođenom programu ovisno o stupnju i vrsti teškoće učenika - sukladno Pravilniku o osnovnoškolskom i srednjoškolskom odgoju i obrazovanju učenika s teškoćama u razvoju .

\*OŠ Brodarica u svom odgojnom djelovanju pomaže obiteljima odnosno roditeljima, posebice obiteljima čija djeca imaju izražene razne teškoće strategijom kontinuirane pomoći i podrške stručno-razvojne službe, učitelja i čelnika ustanove.

•Organizirane su Škole roditeljstva u suradnji s Centrom za socijalnu skrb Šibenik (Zavod za socijalni rad).

Škola pruža podršku zaposlenicima-roditeljima koji ostvaruju pravo na rad na pola radnoga vremena zbog njege djeteta s teškoćama i medicinskom dokumentacijom (dvije zaposlenice su dobile podršku poslodavca za rad u polovini radnoga vremena; jedna zaposlenica je na vlastiti zahtjev dobila odobrenje poslodavca uz suglasnost Školskoga odbora za korištenje dvije godine neplaćenoga dopusta zbog njege djeteta kojemu se tek utvrđivala/utvrđuje dijagnoza).

Škola redovito osvještava učenike na važnost pomaganja i uključivanja u humanitarne akcije; s roditeljima i učenicima škola je cijelu 2024. godinu sudjelovala u raznim humanitarnim akcijama.

U lokalnoj zajednici škola surađuje s obrtnicom koja je podrška i dobavljač školi za sve potrebe svečanih nastupa i proslava (šivanje kostima, scenografija), a koja je ujedno osoba s invaliditetom i ostvaren je snažan partnerski i poslovni odnos.

Odgoj i obrazovanje u OŠ Brodarica prilagođeno je potrebama učenika s invaliditetima, te se i u 2024. nabavljala potrebna oprema i uređaji koji olakšavaju boravak djece u školi:

* osiguran uređaj i licenca ABC-maestro za učenike s teškoćama čitanja i pisanja,
* uspostavljen senzorni kutak za odmor (stjecanjem uvjeta nakon dogradnje Škole planirana je uspostava senzorne sobe u našoj Školi).

U školskoj 2024./2025. godini sveukupno 8 učenika ima suglasnost za školovanje uz pomoćnika u nastavi,

Škola je od 2023. godine započela s uspostavom Digitalnih učionica budućnosti koje su ciljano opremljene interaktivnim zaslonima minimalne veličine 75“ zbog kvalitete vizuala i smanjenja ograničenja za učenike s ograničenjima vida; a učionice su opremljene s medijima za prenošenje zvuka (soundbar) zbog kvalitete i jačine zvuka reprodukcije audio zapisa i smanjivanja ograničenja za djecu koja imaju izražene teškoće sluha.

Učionice su opremljene ergonomskim i modularnim namještajem, s jednosjed klupama kako bi se u slučaju potrebe lakše kretale i smjestile osobe s invaliditetom, te kako bi se izgled i raspored učionice brzim potezima transformirao.

U projektnoj dokumentaciji dogradnje škole u glavni projekt kao i u idejni projekt još jedne varijante dogradnje škole izuzev rampa, uvršten je i lift za invalide.

Učenici i službenici OŠ Brodarica sudjeluju u raznim preventivnim programima i projektima koje potiču empatiju i razvijaju svijest za brigu o sebi i drugima vlastitoj organizaciji ili sa suorganizatorima (Kako biti prijatelj, Koliko je veliko srce OŠ Brodarica i sl.)

Škola obilježava značajnijih datuma prigodnim programima (Down sindrom, Dan ružičastih majica i sl.).

\*U školskoj godini 2023./2024. za pet učenika Osnovne škole Vrpolje omogućeno je školovanje po redovnom nastavnom programu uz individualizirane postupke, a za dvoje učenika školovanje po redovnom programu uz prilagodbu sadržaja i individualizirane postupke za one odgojno obrazovne predmete za koje je bila potreba. Osiguran je i jedan pomoćnik u nastavi za jednog učenika kroz projekt Grada Šibenika ''Pomoćnici u nastavi''. Učenicima koji se školuju po prilagođenom programu osigurani su udžbenici s prilagodbom sadržaja. Oblik razumne prilagodbe u skladu s individualnim potrebama učenika omogućilo je njihovo sudjelovanje u odgojno obrazovnom procesu na ravnopravnoj osnovi s drugim učenicima i time spriječilo njihovu diskriminaciju na osnovi invaliditeta. Od mjera koje se planiraju poduzeti u budućnosti su: u planu je nastavak edukacije kroz predavanje od strane stručnih osoba koji rade s djecom s poteškoćama u razvoju (psiholog, edukacijski rehabilitator), nabava didaktičke opreme za učenike sukladno njihovim poteškoćama; organiziranje predavanja za roditelje i učenike, te radionice, u cilju osvješćivanja i odbacivanju predrasuda prema osobama s invaliditetom.

\*Osnovna škola Jurja Šižgorića u školskoj 2023./2024. godini izvršila je

* nabavu specijalizirane opreme za slabovidnu djecu u suradnji s Centrom za odgoj i

obrazovanje Vinko Bek u Splitu.

* organizirala humanitarne akcije u suradnji s društvom Lions za nabavu didaktičkih i

nastavnih sredstava te organiziranje manifestacija kao što je Božićni sajam da bi se pribavila spomenuta sredstva.

\*Osnovnu školu Vidici pohađa 16 učenika s teškoćama koji imaju Rješenje o primjerenom programu školovanja. Rješenje o nastavku školovanja sukladno čl.5. – redovni program uz individualizirane postupke ima 10 učenika, a Rješenje o nastavku školovanja sukladno članku 6. – redovni program uz prilagodbu sadržaja i individualizirane postupke ima 6 učenika.

Za sve učenike izrađuju se individualizirani kurikulumi s prijedlogom strategija i oblika potpore u svladavanju odgojno-obrazovnih sadržaja. U 2024. godini zaposlena su tri pomoćnika u nastavi sa ciljem osiguravanja podrške učenicima s teškoćama u razvoju za kvalitetno uključivanje u redovni odgojno-obrazovni sustav kroz uvođenje educiranih pomoćnika u nastavi/stručnih komunikacijskih posrednika. Također se redovno osigurava posebna didaktika i materijali za rad s učenicima s teškoćama u razvoju.

1. **Zdravstvena zaštita: mjere:**
	1. Edukacija osoba s invaliditetom o prevenciji i liječenju različitih stanja i bolesti ovisnosti

\*Gradska knjižnica "Juraj Šižgorić” Šibenik, Hrvatski nacionalni limfedem okvir – Limfa i ja, Hrvatsko društvo za fizikalnu i rehabilitacijsku medicinu Hrvatskog liječničkog zbora, Liga protiv raka Šibensko-kninske županije organizirali su 22. ožujka 2024. godine javnozdravstvenu tribinu u povodu mjeseca svjesnosti o limfedemu i Dana narcisa. U sklopu programa otvorena je izložba „Limfa i ja – što se krije pod mojom kožom”, predavanje „Terapija limfedema“ koje je održala doc. dr. sc. Ana Poljičanin, dr. med, spec. Fizikalne medicine i rehabilitacije u KBC Split, predavač na Katedri za fizioterapiju Sveučilišnog odjela zdravstvenih studija u Splitu, radionica „Kompresivna terapija limfedema” koju je vodila Ivana Klarić Kukuz, mag. physioth., Sveučilišni odjel zdravstvenih studija Sveučilišta u Splitu. U sklopu radionice Klarić Kukuz predstavila je svoju skriptu "Prehabilitacija: Kako uspješno prevenirati komplikacije operativnog zahvata karcinoma dojke".

\*U Gradskoj knjižnici Jurja Šižgorića Šibenik 10. listopada 2024. godine održana je praktična radionica “Brini za s(v)ebe” u organizaciji Obiteljskog centra – Područne službe šibensko-kninske županije u povodu Svjetskog dana mentalnog zdravlja. Radionica je namijenjena odraslim osobama koje su opterećene životnim zadacima, stresom, brinu o svemu, ne pronalaze vrijeme za brigu o sebi, imaju blaže teškoće mentalnog zdravlja ili samo žele unaprijediti stanje vlastitog mentalno zdravlja.

\*Učenici sedmih razreda Osnovne škole Petra Krešimira IV. redovno sudjeluju u radionicama Prve pomoći u suradnji s Crvenim križem i HGSS-om. S učenicima su se uvježbavale osnove pružanja prve pomoći onesviještenima, s EPI napadom i osobama koje upadaju u hipoglikemijsku nesvjesticu. Uvježbavali su i imobilizacije u slučaju loma ruku i nogu.

\*Povodom Međunarodnog dana epilepsije i Nacionalnog dana oboljelih od epilepsije, u organizaciji Turističke zajednice Grada Šibenika i Grada Šibenika, 12. veljače 2024. godine katedrala sv. Jakova osvijetljena je ljubičastim svijetlom. Tom simboličnom gestom grad Šibenik se priključio mnogim gradovima u Hrvatskoj i svijetu koji na isti način, obasjavanjem ljubičastom bojom poznatih znamenitosti, pružaju podršku osobama oboljelima od epilepsije i podižu razinu svijesti o epilepsiji .

3.2. Educiranje djelatnika u turizmu o načinu pružanja usluga osobama s invaliditetom

\* U sklopu projekta Tourism4All financiranog iz programa Interreg Italy-Croatia u trajanju od 30 mjeseci Turistička zajednica grada Šibenika educirala je djelatnike o načinu pružanja usluga osobama s invaliditetom. Cilj projekta je razvoj i promicanje prekogranične mreže dostupnih turističkih odredišta s prirodnom i kulturnom baštinom kroz promicanje socijalne uključenosti i promicanje turističkih usluga za osobe u nepovoljnom položaju.

Specifični ciljevi projekta su bili:

1. Razvoj mogućnosti pristupačnog turizma

Povećanje broja inkluzivnih turističkih ponuda za osobe sa teškoćama kroz zajedničke modele i aktivnosti koje poboljšavaju dostupnost kulturne i prirodne baštine. Aktivnosti su se provodile u turističkim odredištima sa prirodnim i kulturnim znamenitostima. U razvijanju turističke ponude aktivno je sudjelovala lokalna zajednica, stvaratelji politike i institucionalni dionici, kao i privatni pružatelji turističkih usluga, tako što će graditi participativno upravljanje turističkim destinacijama koje će osigurati vidljivost rezultata projekta i njegovog završetka.

2. Promidžba mogućnosti pristupačnog turizma u razdoblju niske sezone

Povećanje broja posjetitelja u turističkim odredištima tijekom niske sezone postiže se kroz promidžbu kanala "turizma za sve" koje koriste osobe sa invaliditetom, starije osobe, osobe sa mentalnim ili osjetilnim teškoćama tj. organizacije koje razumiju važnost posebno opremljenih objekata.

Aktivnosti i rezultati projekta Tourism4All koje je ostvarila Turistička zajednica grada Šibenika:

- skulptura grada Šibenika izlivena u bronci s legendom tiskanom na Brailleovom pismu

- mobilni turistički audio vodič na hrvatskom, engleskom, njemačkom i talijanskom jeziku

<https://www.sibenik-tourism.hr/stranice/sibenik-audio-guide/146/en.html>

- unaprijeđeni sadržaji na turističkoj kartici Šibenik Card kao što su: obiteljska verzija kartice, popust na smještaj za osobe sa invaliditetom i oznaka pristupačnosti atrakcija i znamenitosti koje su uključene u karticu https://www.sibenik-card.visitsibenik.hr/

- razvijena mapa dostupnosti alternativne prehrane u ugostiteljskim objektima na području Šibenika [http://tourism4all.visitsibenik.hr/stranice/alternative-food-guide sibenik/143/en.html](http://tourism4all.visitsibenik.hr/stranice/alternative-food-guide%20sibenik/143/en.html)

- ugovorena dostupnost gluten-free deserta i slastica na dvije lokacije na području grada Šibenika - Slastičarnica Yum i restoran Bronzin

-ugovorena suradnja s Udrugom osoba oboljelih od cerebralne i dječje paralize te ostalih tjelesnih invalida Šibensko-kninske županije „Aurora“ po pitanju besplatnog prijevoza osoba sa invaliditetom specijaliziranim kombijem, kao i korištenje pomagala za osobe sa invaliditetom po potrebi.

* 1. Povećati spektar u sluga i broj korisnika rekreativno – terapeutskih programa

\*Program terapijskog jahanja za djecu s teškoćama provodio se u Konjičkom klubu Kolan i kroz 2024. godinu. Grad je partner na provođenju programa „Na leđima konja 2“ koji se provodio od ožujka do prosinca 2024. godine. U terapijski program bilo je uključeno 42 djece s područja grada Šibenika i okolnih mjesta, 5 volontera i 2 stručnjaka iz područja intervencija pomoću konja. Za provedbu programa bio je zadužen terapijski tim koji se sastoji od 1 terapeuta, 1 instruktora i 5 volontera. U program su uključena i 4 terapijska konja. Ukupno je odrađeno 1245 sati Intervencija pomoću konja.

 Program je nastavak dugogodišnjeg rada udruge sa djecom i mladima s teškoćama u

razvoju, poremećajima u ponašanju te u radu s osobama s invaliditetom.

Djeca uključena u rehabilitaciju terapijskim jahanjem napredovala su na sljedećim područjima: 1. Područje motoričkog razvoja

2. Područje senzoričkog razvoja

 3.Područje emocionalnog razvoja

4. Područje socijalnog razvoja

5. Podruje komunikacijskog razvoja

 6. Područje edukacijskog razvoja

 U 2024. godini uključeno je i 5 novih volontera u terapijski program s položenom internom edukacijom te odrađenih 1245 sati volontiranja, nabavljena je nova oprema i materijali za što kvalitetnije provođenje terapijskog programa, stjecanje novih korisnika i članova. Jedan od ciljeva projekta bio je uputiti mlade sudionike i volontere uključene u program na jedan zdrav i pametan način života u skladu s prirodom i životinjama. Probuditi u njima empatiju prema drugim ljudima i životinjama pa i prirodi te na taj način doprinijeti stvaranju jedne zdrave i prirodne atmosfere među mladima u gradu Šibeniku.

**4. Socijalna zaštita; mjera:**

* 1. Praćenje socijalnog i materijalnog statusa osoba s invaliditetom

\*Temeljem Odluke o socijalnoj skrbi Grada Šibenika, Grad Šibenik osigurava svojim građanima prava iz sustava socijalne skrbi (naknada za troškove stanovanja) i prava iznad standarda propisanih Zakonom (jednokratna novčana pomoć, pomoć za podmirenje troškova slobodno ugovorene najamnine i pomoć za podmirenje troškova boravka djece u predškolskoj ustanovi).

Korisnici koji su koristili navedena prava u 2024. godini:

a) naknada za troškove stanovanja:

\*u 2024. godini ukupno je 242 korisnika (samci i kućanstva). Od ukupnog broja korisnika čak 84% je samaca a svega 16 % kućanstava.

- Od ukupnog broja samaca (204 osobe) 118 osoba su osobe s invaliditetom što čini 58 % od ukupnog broja samaca, korisnika naknade za troškove stanovanja. Nadalje, od ukupnog broja radno nesposobnih samaca, više je muškaraca (66%, odnosno 78 osoba), nego žena (34%, 40 osoba).

- Od ukupno 38 kućanstva korisnika naknade za troškove stanovanja, 9 je kućanstava u kojima su svi članovi OSI, što čini 24% od ukupnog broja kućanstava. U kućanstvima gdje su svi članovi kućanstva osobe s invaliditetom jednako su zastupljeni muškarci i žene. Od ukupnog broja kućanstva, 23 kućanstva (61%) su osobe bez utvrđenog invaliditeta, a najčešće ih čine jedan roditelj i djeca. U 6 kućanstava, članovi kućanstva su osobe sa i bez invaliditeta što čini 16 %. I u ovom tipu kućanstva, podjednako su zastupljeni muškarci i žene.

b) jednokratna novčana pomoć:

\*u 2024. godini ukupno je 266 zahtjeva za jednokratnu novčanu pomoć pozitivno riješeno. Od ukupnog broja korisnika, 151 osoba je osoba s invaliditetom što čini 57% i 115 osoba, odnosno 43 % osobe su bez utvrđenog invaliditeta. Među korisnicima jednokratne novčane pomoći, više je žena nego muškaraca.

c)pomoć za podmirenje troškova slobodno ugovorene najamnine:

\* u 2024. godini ukupno je 22 korisnika (samci i kućanstva) navedene naknade. Od ukupnog broja, 11 je korisnika koji su osobe s invaliditetom a 11 je radno sposobnih korisnika. Prevalencija OSI je 50 %. Od ukupnog broja korisnika koji su osobe s invaliditetom, više je žena nego muškaraca, odnosno 64 % je žena.

d) pomoć za podmirenje troškova boravka djeteta u predškolskoj ustanovi:

\*u 2024. godini ukupno je za 7 djece trošak boravka u predškolskoj ustanovi bio podmiren iz sredstava gradskog proračuna. Od ukupnog broja djece, jedno je dijete koristilo pravo na inkluzivni dodatak, što je 14 % od ukupnog broja korisnika.

\* U 2024. godini Grad Šibenik na temelju sklopljenog sporazuma o sufinanciranju programa odgoja i obrazovanja djece s teškoćama u razvoju između Grada Šibenika i Poliklinike SUVAG koja u okviru svoje djelatnosti organizira i provodi programe odgoja i obrazovanja za djecu predškolske dobi s teškoćama u razvoju, osigurao je sredstva za provođenje 6-satnog programa za jednog korisnika s područja grada Šibenika i to u razdoblju od 1. siječnja 2024. godine do 31. kolovoza 2024. godine .

**5. Stanovanje, mobilnost i pristupačnost; mjere:**

5.1. Osiguravanje pristupačnosti građevina osobama s invaliditetom i osobama smanjene pokretljivosti (zdravstvenih i socijalnih ustanova, obrazovnih institucija, kulturnih ustanova, sportskih i rekreacijskih ustanova i površina…)

\*Grad Šibenik, Upravni odjel za gospodarstvo, poduzetništvo i raazvoj u 2024. godini je započeo provođenje međunarodni projekta „SITE - Shaping Inclusive Tourist Experiences“ (Interreg Italija – Hrvatska):  cilj projekta je povećati atraktivnost turističkih destinacija i poticati razvoj turizma tijekom cijele godine kroz princip univerzalnog dizajna. Ovakav dizajn daje prednost nediskriminirajućim rješenjima promicanjem društvene uključenosti te korištenjem IKT-a za smanjenje prepreka (arhitektonskih, osjetilnih, komunikacijskih) koje ograničavaju pristup osobama s invaliditetom, obiteljima s djecom i starijim osobama. U okviru projekta u 2024. godini ugovorena ja izrade projektno-tehničke dokumentacije za izradu lifta za osobe s invaliditetom na tvrđavi svetog Mihovila u Šibeniku. Ovim liftom će osobama s invaliditetom i smanjene pokretljivosti biti omogućen pristup do sada nepristupačnim dijelovima tvrđave. Izgradnja lifta se očekuje tijekom 2025. godine. U okviru projekta dovršena je i izrada projektno-tehničke dokumentacije za projektiranje i postavljanje 10 javnih slavina u različitim dijelovima Šibenika koje će biti u potpunosti prilagođene osobama s invaliditetom i smanjene pokretljivosti. Ugovorena je usluga dizajna i izvedbenog rješenja slavina za pitku vodu za javne površine .

\*Osnovna škola Meterize arhitektonski je u potpunosti prilagođena osobama s tjelesnim invaliditetom. U protekloj godini ugrađena je rampa za vanjsko igralište čime se osigurala lakša pristupačnost igrališta osobama sa invaliditetom. Ujedno, prostor školske dvorane u rekreativne svrhe (viseća kuglana) dva puta tjedno koristi udruga osoba sa invaliditetom sa područja Grada Šibenika.

\*Osnovna škola Jurja Dalmatinca u školskoj 2023./2024. u sklopu uređenja STEM učionice i terase Osnovne škole Jurja Dalmatinca nabavljena je i ugrađena vertikalno podizna platformanosivosti 400 kg,  koja svladavajući arhitektonske barijere omogućuje osobama smanjene pokretljivosti ili osobama u kolicima pristupačnost novoizgrađenoj vanjskoj učionici i terasi.

Nabava se provela u sklopu projekta „Regionalni znanstveni centar - RaSTEM“, koji je financiran u okviru Poziva „Jačanje STEM vještina u osnovnim školama i razvoj regionalnih znanstvenih centara za osnovnoškolski odgoj i obrazovanje u STEM području, Komponenta B: “Uspostava regionalnih znanstvenih centara za osnovnoškolski odgoj i obrazovanje u STEM području“ financiranog sredstvima Financijskog mehanizma Europskog gospodarskog prostora. Nositelj projekta je Grad Šibenik.

\*Grad Šibenik u suradnji sa javnim ustanovama kojima je osnivač kontinuirano radi na osiguravanju pristupačnosti građevina i ostalih gradskih lokacija osobama s invaliditetom i osobama smanjene pokretljivosti (zdravstvenih i socijalnih ustanova, obrazovnih institucija, kulturnih ustanova, sportskih i rekreacijskih ustanova i površina). U nastavku izvještaja navodi se popis pristupačnih lokacija:

\* Javna ustanova Tvrđava kulture Šibenik:

• TVRĐAVA SV. MIHOVILA

Pristup za osobe s poteškoćama u kretanju nalazi se sa sjeverne strane tvrđave. Omogućuje pristupanje platou pod tvrđavom preko pristupnog puta od Vatrogasnog doma. Od platoa je posjetiteljima s poteškoćama u kretanju omogućen prilaz liftu kojim se dolazi na podzemnu razinu tvrđave (Info pult i cisterne) i na gornju razinu - ljetnu pozornicu. Na tvrđavi je taktilna mapa lokacije za slijepe i slabovidne, a isto tako implementirana je i taktilna mapa ( maketa Tvrđave) reljefnih oznaka za slijepe te visoko kontrastnih površina za slabovidne s legendom na Brailleevom pismu. Svima je moguć ulazak na plato Mihovila i pratnja do pozornice potrebna je samo najava o dolasku.

* TVRĐAVA BARONE

Pristup za osobe s poteškoćama u kretanju moguć je na gotovo sve razine tvrđave. Od najnižeg platoa omogućen prilaz na gornju razinu putem rampe na istočnoj strani tvrđave. Osobama s invaliditetom je dostupno i vodstvo po gornjoj razini tvrđave gdje se nalaze AR točke.

• TVĐAVA SV. IVANA

Kliješta i Kampus potpuno dostupni, pristup Zvijezdi omogućuje rampa koja se može podizati/spuštati stepenicama. U edukativnom kampusu u potpunosti prilagođeno opremanje soba osobama s invaliditetom ( kreveti, dizalo, sanitarni čvor).

• KUĆA UMJETNOSTI ARSEN

U potpunosti osiguran pristup; rampa, sanitarni čvor.

* HRVATSKI CENTAR KORALJA OTOK ZLARIN

Obzirom da do same lokacije vodi javni put popločan stepenicama, u sklopu Centra po dogovoru/potrebi omogućeno je korištenje specijalizirane rampe za pristup osoba s invaliditetom. Unutar muzejskog dijela Centra ugrađen je lift ( postav se prostire na tri etaže) te prilagođeni sanitarni čvor, od 2023. godine nabavljen je i gusjeničar za osobe s invaliditetom - pomagalo za savladavanje stepenica

Tijekom 2024. godine lokacije JU Tvrđava kulture Šibenik je obišlo 1063 osoba s invaliditetom:

|  |  |
| --- | --- |
| **Grupa** | **Broj posjetitelja** |
| Udruga Kamenčići  | 15 |
| Udruga Srce Split  | 35 |
| Veteranski centar Šibenik | 1013 |
| **UKUPNO** | **1063** |

\* Pristup Gradskoj knjižnici “Juraj Šižgorić” Šibenik, knjižnici prilagođen je osobama s invaliditetom, tako da im je dostupna, ponajviše zahvaljući liftu, većina njezinih sadržaja (dječji, narodni i znanstveni odjel, obje čitaonice, računalna radionica, multimedijalna dvorana...).

\* Centar za pružanje usluga u zajednici Grada Šibenika ustanova je socijalne skrbi, osnivača Grada Šibenika, pružatelj je socijalne usluge pomoć u kući i socijalne usluge polu dnevnog boravka - organiziranih dnevnih aktivnosti – registrirana za korisničke skupine: starije osobe, odrasle teško bolesne osobe i odrasle invalidne osobe.

Socijalna usluga pomoć u kući u 2024. godini se pružala, za ukupno 105 korisnika, od toga 34 odrasle osobe sa invaliditetom od kojih su 23 starije osobe sa dugotrajno prisutnim invaliditetom, dodatno pogoršanim u starijoj životnoj dobi, te 11 osobe mlađe životne dobi.

Pružale su se usluge dostave gotovog obroka, čišćenja stana/kuće, nabave i dostave namirnica, lijekova, higijenskih potrepština i opreme za zadovoljavanje svakodnevnih životnih potreba, te usluge pomoći u održavanju osobne higijene.

Organizirane dnevne aktivnosti za starije osobe su uključivale starije osobe smanjenih funkcionalnih sposobnosti, ali i dalje pokretne, samostalne u dolasku i odlasku i obavljanju svakodnevnih aktivnosti. U sklopu ustanove organiziraju se dva puta tjedno satovi gimnastike u trajanju od pola sata, formirane u nekoliko skupina pod vodstvom stručne osobe angažirane putem ugovora o djelu, te voditeljice usluge dnevnog boravka. Ustanova također organizira prigodne radionice, te predavanja u smislu promicanja zdravlja i sprječavanja nastanka rizičnih čimbenika starenja. Prema njihovim izjavama zaključuje se da im je najviše koristilo vježbanje, kako u prostoru ustanove tako i izvan, za vrijeme izleta i šetnji, a sve u svrhu prevencije daljnjih oštećenja, fizičkih i mentalnih. Takvu uključenost u aktivnosti smatraju važnom za doprinos vlastitom, zdravom starenju. Aktivnosti se provode sredstvima grada Šibenika.

Prema, dosadašnjim iskustvima prakse u pružanju navedenih usluga uzroci invaliditeta odraslih osobe koje su tražile i kojima su pružene navedene socijalne usluge su, uglavnom organske prirode i funkcionalnih ograničenja kojima su usluge potrebne radi što dužeg ostajanja u vlastitom domu. Aktivnosti u okviru navedenih socijalnih usluga nisu posebno odvojene samo za odrasle osobe sa invaliditetom, ali naglasak je, ipak na socijalnoj usluzi pomoć u kući, posebno dostava gotovog obroka u kuću što je, od strane tih osoba, najviše traženo u protekloj godini. Dostupnost i stalnost takvih usluga kao dio javnog servisa u lokalnoj zajednici su, od velike važnosti i koristi za tu skupinu.

Navedene socijalne usluge pomoći u kući su dostupne putem Uputnice Hrvatskog zavoda za socijalni rad, Područne službe u Šibeniku, te na temelju Ugovora između pružatelja usluga ( Centra) i korisnika usluge s mogućnošću izbora vrste usluge, broja usluga i učestalosti pružanja usluge koje su korisnici samostalno plaćali temeljem važećeg cjenika Ustanove. U okviru svoje redovne djelatnosti pružanja različitih socijalnih usluga, ustanova obavlja vlastitim vozilom i uslugu prijevoza i pratnje korisnika, kao pomoć u ostvarivanju svakodnevnih životnih potreba, kao što je prijevoz do liječnika i drugih, korisnicima važnih institucija i ustanova. Ustanova također posreduje u ostvarivanju prava korisnika, razgovora, druženja u svrhu prevladavanja samoće, te pomoć pri obavljanju administrativnih i sličnih poslova za korisnike u raznim institucijama.

\*  Grad Šibenik, u okvirima Upravnog odjela za komunalne djelatnosti konstantno radi na osiguravanju pristupačnosti stambenih objekata i ostalih gradskih lokacija osobama s invaliditetom. U proračunskoj 2024. godini osigurana je pristupačnost  na lokaciji Ulica bana Ivana Mažuranića br. 7 gdje je izvršena izgradnja betonske rampe invalidskog rukohvata.

* 1. Osiguravanje pristupačnosti javnog prometa osobama s invaliditetom

\* Od 1. rujna 2022. Trgovačko društvo Gradski parking d.o.o. preuzelo je poslove javnog gradskog prijevoza na teritorijalnom području grada Šibenika. Društvo upravlja s 694 parkirna mjesta na pet rampom regulirana parkirališta na području grada Šibenika od toga je posebno izdvojeno (Parkirališta za invalide u ulici Slobodana Macure koje građani koriste bez naplate). Ujedno u sklopu svih ostalih parkirališta naznačena su mjesta rezervirana za osobe s invaliditetom. Nadalje prema „Cjeniku javne usluge prijevoza putnika u cestovnom prometu na području Grada Šibenika“ na subvencionirani gradski prijevoz imaju pravo osobe s utvrđenim invaliditetom kao i pratnja osoba s utvrđenim invaliditetom. U 2024. godini ovo pravo je koristilo 161 osoba s utvrđenim invaliditetom.

* 1. Zamjena dotrajalog i nabavka novog voznog parka javnog prijevoza koji je prilagođen osobama s invaliditetom

\* U sklopu projekta „Integrirana mobilnost na području grada Šibenika – povećanje broja putnika u javnom gradskom prijevozu“ u sklopu kojeg je, sagrađena i podzemna garaža i logistički centar na Poljani za pretovar robe, u svrhu razvoženja po staroj gradskoj jezgri Grad Šibenik je nabavio 11 novih niskopodnih autobusa, digitalizirana stajališta te aplikaciju - putem koje građani mogu kupovati karte za javni gradski prijevoz i brodsku liniju Brodarica-Krapanj, plaćati parking te dobiti informacije o slobodnim mjestima na pojedinim parkiralištima.

Projekt „Integrirana mobilnost na području grada Šibenika – povećanje broja putnika u javnom gradskom prijevozu“ operativno je provodio Gradski parking d.o.o. u suradnji s Gradom Šibenikom kao partnerom. Financiran je iz Operativnog fonda konkurentnost i kohezija EU. Nadalje Gradski parking d.o.o. ima u planu elektrifikaciju javnog gradskog prijevoza i nabavu niskopodnih vozila s rampama.

* 1. Omogućavanje korištenja specijalno prilagođenih vozila djeci i odraslim osobama s invaliditetom

\* U sklopu projekta Tourism4All financiranog iz programa Interreg Italy-Croatia ugovorena je suradnja Turističke zajednice Grada Šibenika i udruge Udruga oboljelih od cerebralne paralize i ostalih tjelesnih invalida “Aurora“ po pitanju besplatnog prijevoza osoba sa invaliditetom specijaliziranim kombijem, kao i korištenje pomagala za osobe sa invaliditetom .

Grad Šibenik osnivač je javne ustanove Centar za pomoć u zajednici, koja u okviru svojih redovnih djelatnosti pružanja socijalnih usluga, obavlja i uslugu prijevoza korisnika u smislu pomoći u obavljanju svakodnevnih životnih situacija, među kojima je i prijevoz do potrebnog liječnika. Ustanova obavlja djelatnost pružanja socijalnih usluga za korisničke skupine – starije osobe, odrasle teško bolesne osobe i odrasle osobe s invaliditetom.

Udruga za pomoć osobama s mentalnom retardacijom Šibensko-kninske županije “Kamenčići”usluge specijaliziranog prijevoza za svoje članove pruža s kombijem koji je u vlasništvu udruge.

\*U okviru provedbe projekta „Hrvatski centar koralja Zlarin“ od 2023. godini Grad Šibenik osigurao je nabavu pomagala za pomoć pri savladavanju stepenica – gusjeničar za osobe s invaliditetom. Pristup centru je moguć samo preko „stepenaste“ ulice, a obzirom da je otok pod konzervatorskom zaštitom, kako bi se što manje interveniralo u prostoru, nabavljen je električni gusjeničar. Nakon ulaska u centar, osobama s invaliditetom je na raspolaganju lift, te im je na taj način omogućen pristup svim sadržajima centra. Na taj način su osigurane jednake mogućnosti za osobe s invaliditetom.

* 1. Program aktivnosti kojima se obilježava Europski tjedan mobilnosti

\*Od 16. do 22. rujna 2024. godine u Šibeniku je tradicionalno obilježen Europski tjedan mobilnosti – pod sloganom „Zajednički javni prostori“. Sloganom je naglašena važnost kvalitetne organizacije javnih prostora: nizom unaprjeđenja – naprimjer povećanjem sigurnosti kretanja i smanjenjem razine buke i zagađenja zraka – može se izravno utjecati na kvalitetu života u njima. Građani su pozvani na ravnopravnost u korištenju zajedničkih javnih prostora, pri čemu je istaknuta važnost osiguranja sigurnosti pješaka i biciklista. Kvalitetnim javnim prostorima koji su ugodni za boravak ljudi doprinosi se aktivaciji lokalnih zajednica, a stanovnike se potiče da koriste aktivne oblike kretanja, kao što su hodanje i vožnja bicikla.

\*U OŠ Jurja Šižgorića program aktivnosti za Europski tjedan mobilnosti obuhvaćao je:

* organiziranje edukativnih i rekreativnih događanja koja promiču održivu mobilnost,
* organizacija pješačkih tura –„Planiranje sigurne i pristupačne rute za šetnje koje će

uključivati sve učenike“ kao priliku za edukaciju o sigurnosti u prometu i važnosti fizičke aktivnosti,

* poticanje javne svijesti o važnosti smanjenja zagađenja i poboljšanja kvalitete života

kroz održivu urbanu mobilnost.

Ove aktivnosti ne samo da pomažu u promicanju održive mobilnosti, već će također osnažuju djecu s teškoćama u razvoju i uključuju ih u zajedničke aktivnosti.

\*U OŠ Brodarica održane su tematske i javne prezentacije u učionicama i u holu škole na temu sigurnog ponašanja u prometu:

* na natječaju Ministarstva znanosti, obrazovanja i mladih „Siguran korak“ škola je

ostvarila financijsku podršku za realizaciju projekta „1, 2, 3 biciklom u školu idemo svi“ u okviru kojega je u dvorištu škole osiguran kutak za odmor biciklista (mjerač dolazaka, parkirna mjesta, drvo za hladovinu) s ciljem poboljšanja zdravlja i isticanja važnosti kretanja i smanjenja zagađenja atmosfere te se apelira na lokalne vlasti da u prostornom planiranju i uređenju cesta u mjestu osiguraju prometnu signalizaciju i infrastrukturu za kretanje bicikli i sličnih prijevoznih sredstava bez električnoga pogona.

5.7. Dnevni smještaj za osobe s invaliditetom te osobe s mentalnim teškoćama

\* Udruga za pomoć osobama s mentalnom retardacijom Šibensko-kninske županije ˝Kamenčići˝) registrirana je 1997.g. Grad Šibenik u partnerskom je odnosu s udrugom i redovno je sudjelovao u podupiranju aktivnosti udruge. Članovi Udruge su roditelji tj. osobe s mentalnim poteškoćama (nominalni članovi). Godine 2003. vodstvo Udruge preuzimaju roditelji, kada započinju aktivnosti Udruge. U 2024. godini Grad Šibenik je partner na programu „Poboljšanje kvalitete života osoba s intelektualnim teškoćama kroz razvijanje mreže inovativnih usluga“ kojim je obuhvaćeno

Programom su obuhvaćene 62 osobe s intelektualnim teškoćama i udruženim smetnjama različitog stupnja starijih od dvadeset godina koji nemaju nikakvu drugu mogućnost produktivnog i društvenog ostvarivanja i članovi njihovih obitelji. Korisnici su prema njihovim unaprijed utvrđenim potrebama obuhvaćeni aktivnostima koje se provode u sklopu pružanja usluge poludnevnog boravka u udruzi, aktivnostima terenskog obilaska i aktivnostima društvene pokretljivosti u lokalnoj sredini. S 20 korisnika se radi u prostoru udruge u grupi ili individualno, od kojih je 10 korisnika svakodnevno u Udruzi, a ostali dolaze 1-2 puta tjedno. Nadalje, 7 korisnika s težom psihomotornom retardacijom koriste usluge njegovateljice i volontera. Domaćica skrbi o korisnicima koji svakodnevno borave u prostoru udruge, vodi brigu o učenicima koji su kroz projekte uključeni u integracijske sadržaje s korisnicima kao i o volonterima. U poludnevnom boravku je svakodnevno zbrinuto 10 osoba s intelektualnim teškoćama koje su uključene u različite sadržaje koje im omogućavaju odgoj i edukacijsku rehabilitaciju, razvijanje interesno-kreativnih aktivnosti, emocionalni razvoj i usvajanje spoznajno-društvenih aktivnosti. Korisnicima je svakodnevno osiguran prijevoz kombi vozilom udruge od njihovih domova do prostora udruge u kojem im se pruža cjelovita poludnevna skrb i kroz koji su uključeni u kreativne radionice, informatičke radionice, različite sportske aktivnosti te vježbe s učenicima Medicinske škole uz nadzor mentora. Nakon završetka provedbe aktivnosti vozač vrši prijevoz korisnika od prostora udruge njihovim kućama i volontera u svrhu pružanja terenskih usluga. Osim toga vozilo udruge je na raspolaganju svim članovima za potrebe prijevoza na području Republike Hrvatske (prijevoz u zdravstvene ustanove). Obiteljima koje imaju za člana osobu s intelektualnim teškoćama uključenu u programske aktivnosti je u znatnoj mjeri olakšana skrb o njihovom članu obitelji te se prevenira institucionalizacija. Kod skrbljenja o teško bolesnom članu za četiri obitelji ispomoć pruža njegovateljica. Učenici 3 srednje škole su osviješteni za potrebu stjecanja deficitarnih zvanja potrebnih za rad s osobama s intelektualnim teškoćama . Isto tako 1221 građana informirano je o potrebi uspostavljanja cjelovite skrbi osoba s intelektualnim teškoćama s ciljem sprječavanja njihovih izdvajanja iz obitelji i životne sredine. Predstavnici ustanova, institucija i lokalne uprave su uključeni u planiranje realizacije uspostavljanja cjelovite dnevne skrbi osoba s intelektualnim teškoćama, a s ciljem sprječavanja njihovog izdvajanja iz obitelji i životne sredine. Udruga je ostvarila višegodišnja nastojanja te je ušla u mrežu pružatelja usluge poludnevnog boravka što je za korisnike od iznimne važnosti, budući da će u sklopu poludnevnog boravka imati, uz druženje koje im je izrazito bitno za psiho-fizičko stanje, i stručnu pomoć.

\* Centar za socijalnu inkluziju Šibenik osnovan je 2003. godine radi pružanja, poticanja i podržavanja procesa uključivanja djece i mladih s teškoćama u razvoju, osoba s intelektualnim teškoćama, osoba s drugim vrstama invaliditeta i osoba s psiho-socijalnim teškoćama u prirodnu društvenu sredinu. Grad Šibenik je dugogodišnji partner i redovno podupire aktivnosti udruge, a u 2024. godini partner je na programu „Podrška socijalnom uključivanju i zapošljavanju osoba s invaliditetom na području Šibenika“ . U razdoblju od 1.1.-31.12.2024. godine socijalne usluge u udruzi koristilo je prema programima: zapošljavanje uz podršku - 15 osoba; Centar za radno-okupacijske aktivnosti - 21 osoba; psihosocijalna podrška - 25 osoba.Uslugu organiziranog stanovanja koristile su 23 osobe, a poludnevnog boravka 10 osoba, osobne asistencije 5 osoba, pomoći u kući 45 osoba**.** Grad Šibenik omogućava korištenje prostorija za aktivnosti ureda, radnog centra i kluba korisnika. Također i promovira rad udruge i kontinuirano daje podršku u povezivanju s lokalnim subjektima s kojima udruga može surađivati na provođenju aktivnostima. Uspostavljena partnerstva potiču razvoj usluga koje nedostaju u zajednici, s namjerom postizanja što veće dostupnosti usluga ondje gdjekorisnici usluga žive.

Vrste i sadržaj usluga:

* stanovanje uz podršku (organizirano stanovanje)
* zapošljavanje uz podršku
* psihosocijalna podrška
* radni centar

Aktivnosti radnog centra provode se u sklopu programa „Širenje mreže socijalnih usluga i povećanje kvalitete života osoba s invaliditetom na području Šibensko-kninske županije“ financiranog od strane Ministarstva rada, mirovinskoga sustava, obitelji i socijalne politike. Rad u sklopu radnog centra vodi stručni tim Inkluzije Šibenik, a direktnu podršku prilikom izvođenja aktivnosti pruža koordinatorica radnih aktivnosti. Radni centar predstavlja oblik aktivnosti za osobe s invaliditetom s ciljem održavanja i usavršavanja radnih i radno-socijalnih vještina, povećavanje radnih kapaciteta  i sposobnosti ključnih za neposrednu pripremu prilikom zapošljavanja. Tijekom 2024. godine u  aktivnostima radnog centra  redovito je sudjelovalo 21 korisnik, kojima su se pridružili i korisnici koji žive izvan gradskog područja. U sklopu radnog centra izrađuju se rukotvorine i predmeti uporabne prirode, usavršava se rad na računalu i snalaženje na Internetu prilikom kojeg  se pretražuju slobodna radna mjesta, ali i usavršava pisanje životopisa i molbi za posao. Isto tako redovito se s članovima radi na samozastupanju i usavršavanju komunikacijskih vještina i vještina predstavljanja poslodavcima. Na ovaj način potiče se razvoj vlastitih sposobnosti za uspostavljanje uspješne pozitivno orijentirane komunikacije s drugim ljudima.

Psihosocijalna podrškase pružala kroz individualne razgovore korisnika sa stručnim radnicima organizacije, kao i putem suradnje s vanjskim suradnicima. Redovito su se održavali sastanci stručnog tima. Korisnici programa koristili su uslugu u skladu s vlastitim potrebama. Na taj su način dobivali poticaj za razvoj vlastite ličnosti i stvaranje realnije i pozitivnije slike o sebi i drugima. Uslugom psihosocijalne podrške redovito se služilo 25 korisnika. U psihosocijalnu podršku osim korisnika, uključeni su i roditelji, sestre ili braća, socijalni radnici, savjetnici i poslodavci. Redovito su se održavali sastanci stručnog tima na kojima je procjenjivan napredak i potrebe korisnika.

1. **Profesionalna rehabilitacija, zapošljavanje i rad; mjera:**

6.1. Aktivno djelovanje na promicanju prava osoba s invaliditetom kod poslodavaca u gradu Šibeniku te poticanje poslodavaca na njihovo primanje u radni odnos

\* Centar za socijalnu inkluziju Šibenik kroz program „Podrška socijalnom uključivanju u zapošljavanju osoba s invaliditetom na području Šibenika“ pruža usluge:

- Zapošljavanje uz podršku za osobe s invaliditetom (služba radi puno radno vrijeme 8 sati dnevno) Usluga uključuje: usavršavanje za pronalaženje novih radnih mjesta (individualno), pripremu korisnika usluge i prilagodbu poslova i radnih zadataka, pružanje podrške na i izvan radnog mjesta te pružanje podrške poslodavcima.

Služba zapošljavanja uz podrškunastavila je tijekom 2024. godine s aktivnostima zapošljavanja uz podršku. Aktivnosti službe obuhvaćaju poslove pronalaženja novih radnih mjesta, motiviranja i pripreme osoba s intelektualnim teškoćama za rad i radne aktivnosti i kontinuiranu podršku na postojećim radnim mjestima. Putem ugovora o radu i ugovora o radnim aktivnostima, na otvorenom tržištu rada tijekom 2024. godine angažirane su tri osobe s intelektualnim teškoćama kroz mjeru Hrvatskog zavoda za zapošljavanje, dok je jedna osoba uspješno završila obrazovni program za izradu jednostavnih slastica. Nadalje, 14 osoba s područja grada Šibenika i prigradskih naselja je zaposleno u redovnim radnim uvjetima, te im se u sklopu toga pruža redovna podrška i održava redovna komunikacija s poslodavcima.

U funkciji usavršavanja i osposobljavanja, s ciljem budućeg zapošljavanja i konkurentnosti na tržištu rada udruga surađuje s Udrugom za samozastupanje kroz redovito održavanje sastanaka samozastupnika u Šibeniku i Vodicama. Tematska područja sastanaka obuhvaćaju svakodnevni život, aktivnosti u zajednici i radnoj sredini, te jačanje kompetencija i stjecanje novih vještina, što rezultira većom inkluzijom osoba s intelektualnim teškoćama u društvu.

Također, na Internetu se nastavilo pretraživati slobodna radna mjesta, kao i usavršavati pisanje životopisa i molbi za posao, ali i uvježbavati vještine potrebne prilikom razgovora za posao.

- U aktivnostima radnog centra u 2024. godini sudjelovalo je 8 osoba (A.K., B.R., Ć.A., H.H., M.I., M.A., M.M., M.O.) s područja grada Šibenika i naselja u sastavu grada Šibenika.

U sklopu radno – okupacijskih aktivnosti organizirale su se kreativne radionice na kojima se radilo na razvoju ideje, dizajna i izrade proizvoda u svrhu razvoja kooperativnih suradnji. Radionice su se održale u suradnji s volonterom - grafičkim dizajnerom. U skladu s uspostavljenim kooperativnim poslovima, radionice su se održavale periodično. U održane radionice, uz osobe koje žive u svojim obiteljima, uključene su i osobe iz organiziranog stanovanja.

Organiziraju se sportske i aktivnosti slobodnog vremena. Redovito se odlazi na kuglanje.

Osobe s intelektualnim teškoćama bile su u obilasku lokaliteta Domaćinova bunja na Srimi gdje su se uz vodstvo prof. Jadrana Kale, voditelja etnografskog odjela Muzeja grada Šibenika upoznali s povijesnim zanimljivostima i važnostima te lokacije za suhozidnu gradnju. Prije obilaska terena, sudjelovali su na radionici izgradnje bunje od stiropora u Muzeju grada Šibenika.

- Psihosocijalna podrška se pružala kroz individualne razgovore korisnika sa stručnim radnicima organizacije, kao i putem suradnje s vanjskim suradnicima.

Redovito su se održavali sastanci stručnog tima na kojima je procjenjivan napredak i potrebe korisnika. U sastancima stručnog tima sudjelovali su zaposlenici na programu (voditeljica programa, koordinatorica radnih aktivnosti), ali i ostali stručni radnici Inkluzije Šibenik.

1. **Pravna zaštita i zaštita od nasilja i zlostavljanja; mjere:**

7.1. Osigurati pravno savjetovanje za osobe s invaliditetom

\*Udruga gluhih i nagluhih Šibensko-kninske županije aktivno djeluje od 1956. godine, a od ulaska Hrvatske u Europsku uniju, odnosno, zahvaljujući europskim fondovima, posljednjih 10 godina intenzivno provodi brojne projekte kojima educira marginalizirane skupine društva te im pruža podršku u socijalnom uključivanju i zapošljavanju. U okviru provođenja projekata udruga konstantno provedi predavanje o pravima gluhih i nagluhih osoba u RH, s temom informiranja gluhih i nagluhih osoba o zakonskim okvirima i pravima na koje oni imaju, te jačanju članova udruge u borbi protiv diskriminacije i izolacije u društvu U 2024. godini udruga je provodila projekt „Dajmo im nadu II“ kojim se prevenira institucionalizacija ranjivih skupina s područja Šibensko- kninske županije pružanjem pomoći u kući i prilikom obavljanja svakodnevnih aktivnosti.

7.3. Aktivnosti pravne zaštite i zaštite od nasilja i zlostavljanja osoba s različitim vrstama i stupnjevima invaliditeta

i

7.4. Uklanjanje stereotipa o oštećenju kao mogućem uzroku nasilja nad osobama s invaliditetom i djecom s teškoćama u razvoju

i

7.5. Senzibilizacija stručne i šire javnosti o problematici nasilja i zlostavljanja djece s teškoćama u razvoju i osoba s invaliditetom

\* Udruga „Svijet kvalitete“ iz Šibenika osnovana je u kolovozu 2009. godine. Članovi udruge su stručnjaci različitih profila sa iznimno bogatim iskustvom u neprofitnom sektoru, socijali, znanosti, obrazovanju i, uopće, pomagačkim profesijama. Udruga je osnovana s namjerom da se djelatnostima udruge ispunimo prazan prostor psihoterapijskog, savjetodavnog, edukacijskog individualnog i grupnog rada, te da se ponude nove, alternativne pristupe pomoći osobama u nevolji bilo kakve vrste.

Od jeseni 2022. godine udruga „Svijet kvalitete“ upisana je u Evidenciju pravnih osoba i obrtnika koji pružaju socijalne usluge te pruža slijedeće socijalne usluge:

1. Djeci bez roditelja ili bez odgovarajuće roditeljske skrbi
* usluga savjetovanja i pomaganja primarnih ili udomiteljskih obitelji
* usluga savjetovanja i pomaganja djeci i mladima nakon izlaska iz skrbi i djeci smještenoj u udomiteljskim obiteljima
1. Mlađim punoljetnim osobama bez roditelja ili bez odgovarajuće roditeljske skrbi
* usluga savjetovanja i pomaganja primarnih ili udomiteljskih obitelji
* usluga savjetovanja i pomaganja djeci i mladima nakon izlaska iz skrbi i djeci smještenoj u udomiteljskim obiteljima
1. Djeci s problemima u ponašanju
* usluga savjetovanja i pomaganja nakon izlaska iz skrbi
* usluga savjetovanja i pomaganja primarnih obitelji ili specijaliziranih udomiteljskih obitelji
1. Mlađim punoljetnim osobama s problemima u ponašanju
* usluga savjetovanja i pomaganja nakon izlaska iz skrbi
* usluga savjetovanja i pomaganja primarnih obitelji ili specijaliziranih udomiteljskih obitelji
1. Osobama ovisnim o alkoholu, drogama, kockanju i drugim oblicima ovisnosti
* usluga individualne psihosocijalne podrške
* usluga grupne psihosocijalne podrške
* usluga savjetovanja i pomaganja obitelji
1. Žrtvama nasilja u obitelji
* usluge savjetovanja i pomaganja

U okviru Strategije izjednačavanja mogućnosti za osobe s invaliditetom grada Šibenika u 2024. godini udruga je stalno i redovito surađivala s udrugama koje okupljaju osobe s invaliditetom poput Udrugom mladih „Mladi u EU“, Društvom multiple skleroze Šibensko – kninske županije, Caritasom Šibenik, Ligom protiv raka Šibensko – kninske županije, Centrom za socijalnu inkluziju Šibenik, Udrugom gluhih i nagluhih Šibensko – kninske županije, Udrugom „Aurora“, Udrugom „Izvor ljubavi“, Udrugom slijepih Šibensko-kninske županije” i ostalima.

Grupe podrške u suradnji sa Društvom multiple skleroze Šibensko – kninske županije i Ligom protiv raka Šibensko – kninske županije održavane su tijekom cijele 2024. godine.

U skladu sa činjenicom da  udruga  ima odobrenje za provođenje PSTN (PSTN je zaštitna mjera koju izriče sud sukladno [Zakonu o zaštiti od nasilja u obitelji](http://www.zakon.hr/z/81/Zakon-o-za%C5%A1titi-od-nasilja-u-obitelji) i [Kaznenom zakonu](http://www.zakon.hr/z/98/Kazneni-zakon) , a zbog počinjenja djela nasilja u obitelji) udruga, konstantno koristi svoje resurse kako bi radila na pravnoj zaštiti i zaštiti od nasilja i zlostavljanja osoba sa invaliditetom.

S obzirom na  kapacitete i potencijale udruga u svakom trenutku može osigurati:

* pravno savjetovanje za osobe s invaliditetom,
* dostupnost dokumenata za zaštitu ljudskih prava te dokumenata za zaštitu od nasilja osobama s invaliditetom,
* aktivnosti pravne zaštite i zaštite od nasilja i zlostavljanja osoba s različitim vrstama i stupnjevima invaliditeta
* senzibilizaciju stručne i šire javnosti o problematici nasilja i zlostavljanja djece s teškoćama u razvoju i osoba s invaliditetom.
1. **Informiranje, komunikacija i podizanje razine svijesti; mjere:**
	1. Poticanje osoba s invaliditetom i njihovih udruga na javnu promidžbu u suradnji s medijima

\*U povodu Međunarodnog dana volontera, 5. prosinca 2024. godine, Grad Šibenik tradicionalno već devetu godinu objavio Natječaj za dodjelu godišnjih volonterskih nagrada.

Dodjelom volonterskih nagrada Grad Šibenik, Savjet mladih Grada Šibenika, Udruga mladih 'Mladi u EU' i Volonterski centar POZITIVA žele istaknuti i odati priznanje pojedincima i organizacijama čiji su trud, predanost i inspirativan angažman pridonijeli pozitivnim promjenama u zajednici.

Cilj dodjele godišnje volonterske nagrade je poticanje volonterskog rada u lokalnoj zajednici kroz nagrađivanje volonterskog doprinosa pojedinaca i organizacija koje provode volontiranje. Nagrada se dodjeljuje za najznačajnije volonterske aktivnosti pojedinaca/pojedinki te pravnih osoba u volonterskom angažmanu i organiziranju volontiranja koje su provedene od 1. siječnja 2024. do dana raspisivanja Natječaja a koje su sukladno Zakonu o volonterstvu doprinijele:

• poboljšanju kvalitete života više osoba, više skupina osoba ili dobrobiti zajednice;

• aktivnom uključivanju više osoba ili skupina u društvena zbivanja;

• razvoju humanijeg društva i volonterstva

Nagrada u kategoriji pravnih osoba – organizatora volontiranja dodijeljena je Udruzi osoba s intelektualnim teškoćama Šibensko-kninske županije „Kamenčići“. Udruga je kroz svoje projekte i aktivnosti značajno pridonijela poboljšanju kvalitete života djece i osoba s intelektualnim teškoćama, uključujući osiguravanje usluge osobne asistencije i podršku za djecu s teškoćama. Volonterstvo je sastavni dio svih njihovih aktivnosti, čime dodatno doprinose zajednici.

* 1. Koristiti odgovarajuće načine i sadržaje edukacija na svim obrazovnim razinama i približiti djeci i mladima znanja i iskustva o obilježjima invaliditeta

\*Konjički klub Kolan provodi terapije i aktivnosti pomoću konja od 2012.g. te je vodeća udruga u RH iz tog područja po broju odrađenih terapija, prolaznosti na nacionalnim i europskim natječajima iz ESF-a, te po broju zaposlenih terapeuta. U 2024. godini Kolan- provodi projekt pod nazivom „Zajedno smo sigurniji III“, u sklopu poziva Zaželi - prevencija institucionalizacije. Projekt se provodi u razdoblju od 23.2.2024. do 23.2.2027. godine Provedba projekta utjecat će na povećanje socijalne uključenosti i prevenciju institucionalizacije ranjivih skupina s područja Šibensko-kninske županije pružanjem pomoći u kući i prilikom obavljanja svakodnevnih aktivnosti. Ciljna skupina na projektu su osobe starije od 65 godina i odrasle osobe s invaliditetom 3.ili 4. stupnja. Na projektu je zaposleno ukupno 15 pružatelja usluga koje se brinu za 90 korisnika uz isporuku mjesečnih paketa kućanskih i osnovnih higijenskih potrepština. Grad Šibenik je u 2024. godini sufinancirao projekt „Na leđima konja2“ u okviru kojega se omogućilo osobama s invaliditetom i djeci s teškoćama u razvoju pristup i sudjelovanje u besplatnim športskim aktivnostima.

Dana 9.4.2024. godine, održana je početna konferencija projekta na kojoj su sudionici pobliže upoznati s provedbom projekta.

\*Društvo multiple skleroze Šibensko-kninske županije u 2023. godini i nadalje je kontinuirano radilo na savjetovanju Grada Šibenika, Grada Knina, Grada Drniša, Grada Vodica, općina na području županije, te samu Šibensko-kninsku županiju o mogućnostima nadogradnje već izgrađenog okruženja, prijevozu, informacijama i komunikacijama, uključujući informacijske i komunikacijske tehnologije i sustave, kao i drugim uslugama i kapacitetima otvorenim i namijenjenim javnosti, kako bi se starijim osobama i osobama s invaliditetom osiguralo neovisno življenje i potpuno sudjelovanje u svim područjima života poput identifikacija i uklanjanje barijera i prepreka pristupačnosti. Osim toga, s ciljem osvještavanja javnosti o bolesti, snimljene su i emisije na temu MS-a.

Uoči Svjetskog dana multiple skleroze zajedno sa Savezom društava multiple skleroze Hrvatske i udrugama članicama, i 2024. godine udruga je sudionik kampanje „Ja sam više od MS-a

1. **Sudjelovanje u kulturnom životu; mjere:**

9.1. Osigurati mogućnost kreativnog izražavanja osobama s invaliditetom

\* S ciljem uključivanja djece s posebnim potrebama u programe i aktivnosti koje se provode na Dječjem odjelu u suradnji s učiteljicama i stručnim suradnicima osnovnih škola Gradsku knjižnicu Jurja Šižgorića Šibenik posjećuju učenici posebnih odjeljenja učenika osnovnih škola. Knjižnica im daje mogućnost sudjelovanja u različitim edukativnim programima i tako im omogućuje pristup obrazovnim sadržajima koji odgovaraju njihovim potrebama. Sve radionice i aktivnosti koje se provode knjižničari posebno prilagode učenicima s posebnim potrebama. Takav oblik radionica omogućuje im da razvijaju svoje kreativne vještine kroz pisanje, čitanje, igru, glazbu i druge aktivnosti što značajno doprinosi njihovom obrazovanju i društvenom uključivanju.

\*Tijekom 2023./2025. pedagoške školske godine učenici prilagođenog programa obrazovanja – smjer administrator za učenike s oštećenjem vida i utjecajnim teškoćama u razredu u pratnji profesora posjećuju Knjižnicu. Prilikom posjeta učenici obilaze Knjižnicu uz stručno vodstvo knjižničnog osoblje upoznaje ih s radom na svim odjelima, te kako mogu pronaći knjige, časopise, CD-ove i DVD-ove. Organiziranje ovakvih posjeta za učenike je korisno iskustvo koje potiče njihovo obrazovanje i socijalnu inkluziju. U Knjižnici je učenik iz posebnog odjeljenja obavio praksu u službi općih poslova, gdje se upoznao s poslovima zaprimanja i slanja pošte, kopiranja, skeniranja, sortiranja računa, pisanjem dokumenata u Wordu, javljanjem na telefon i preusmjeravanjem poziva na druge odjele i sličnim poslovima.

9.2. Poticati umrežavanje i uključivanje osoba s invaliditetom u projekte u kulturi, na međunarodnoj, nacionalnoj i lokalnoj razini

\*U povodu Međunarodnog dana muzeja, 20. svibnja 2024. godine Muzej grada Šibenika tradicionalno održava radionice s osobama s posebnim potrebama iz Centra za odgoj i obrazovanje iz Šibenika u Muzeju na arheološkoj lokaciji Bribirskoj glavici. Edukativna radionica uključuje osnovna saznanja o lokalitetu, arheologiji i stalnom postavu na Bribirskoj glavici nakon toga učenici sami "rade" na istraživanjima i konzervaciji, nakon čega slijedi tradicionalno druženje.

\* U Gradskoj knjižnici „Juraj Šižgorić“ Šibenik korisnici s posebnim potrebama redovito sudjeluju u natjecanjima koje je Knjižnica tijekom 2024. godine subotom organizirala na Audiovizualnom odjelu, npr. PS5 NBA2023, PS4 Minecraft, PC Roblox, te kvizovima na razne teme: NBA, Minecraft, Marvel i sl. Ti korisnici, većinom mladi, redovito posjećuju Knjižnicu, a najviše Audiovizualni odjel, na kojemu slušaju glazbu, boje, crtaju, čitaju...

* 1. Poticati kulturnu suradnju putem raznih oblika kulturnih manifestacija

i

* 1. Upoznati javnost s kulturno-umjetničkim mogućnostima i postignućima osoba s invaliditetom

\*Dana 27. kolovoza 2024. godine u Galeriji Gradske knjižnice Juraj Šižgorić Šibenik otvorena je izložba radova štićenika Centra za odgoj i obrazovanje “Šubićevac” Krešimira Bralića. Krešimir je školovanje završio u lipnju 2014. godine, ali je nakon završetka školovanja ostao u Centru “Šubićevac” te je od rujna 2014. godine uključen u Dnevni centar-boravak za odrasle. Izložbu je otvorio Stanko Špoljarić, povjesničar umjetnosti i likovni kritičar, autor mnogobrojnih tematskih i monografskih izložaba, predgovora u katalozima i monografijama.

* 1. Omogućiti dostupnost kulturnih sadržaja i doživljaj kulturne baštine osobama s invaliditetom

\* Ustanove u kulturi grada Šibenika kontinuirano rade na prilagodbi prostora i kulturnih sadržaja osobama s invaliditetom:

\* Muzej grada Šibenika ima prilagođen pristup - ugrađenu platformu za prijevoz osoba sa invaliditetom za razgledavanje Stalnog postava i pomagala:

- laptop, glasovna jedinica i čitač ekrana za slijepe i slabovidne osobe

- oprema za 3D printanje za potrebe održavanja taktilne izložbe za slijepe i slabovidne

- taktilne ploče za slijepe koje će se postaviti na 6 arheoloških lokaliteta

- induktivne petlje za gluhe i nagluhe osobe (postavljene u 3 prostorije muzeja)

- brošure  na brailleovom pismu.

 \*Javna ustanova Tvrđava kulture Šibenik, u svom radu, osim što osigurava pristupačnost svojim građevinama osobama s invaliditetom i smanjenje pokretljivosti, isto tako svojim korisnicima pruža i digitalnu pristupačnost - Prilagodba www.tvrdjava-kulture.hr osobama s invaliditetom.

Digitalna pristupačnost je praksa prilagodbe web stranica da i osobe s invaliditetom nemaju nikakvih prepreka u interakciji ili pristupu digitalnom sadržaju. Digitalna pristupačnost je proces / skup pravila koji u konačnici olakšavaju pristup sadržaju web stranica:

•za osobe koje imaju vizualne poteškoće (slijepi, slabovidni, osobe koje ne razlikuju boje i drugi)

•za osobe koje imaju slušne poteškoće (gluhi, nagluhi)

•za osobe koje imaju motoričke i kognitivne poteškoće (osobe sa otežanim radom ruku / nogu te osobe koje zbog posljedica bolesti ili oštećenja vida, sluha ili motorike teže obrađuju informacije). Sve navedeno JU Tvrđava kulture Šibenik je omogućila korisnicima još od rujna 2010. godine.

Od 2023. godine u okviru digitalne pristupačnosti izvršena je i prilagodba mrežne stranice Centra koralja Zlarin osobama s invaliditetom ([www.hckz.hr](http://www.hckz.hr)).

\* Gradska knjižnica “Juraj Šižgorić” Šibenik osigurala je pomagala za osobe s invaliditetom: - računalo za slijepe i slabovidne osobe, zvučne knjige i reproduktor za njihovo čitanje,

- taktilne slikovnice i knjige na Brailleovu pismu.

- reproduktor za čitanje zvučnih knjiga na CD-ima (u MP3 i Daisy format, a knjižnica trenutno posjeduje preko stotinu naslova zvučnih knjiga ).

\*Civitas Sacra - Interpretacijski centar katedrale sv. Jakova ima prilagođen pristup za osobe s invaliditetom.

**10. Sudjelovanje u političkom i javnom životu; mjere:**

10.1. Osiguravanje tehničke potpore ili drugih oblika pomoći da bi svim zainteresiranim osobama s invaliditetom bili dostupni temeljni dokumenti od značenja za političko sudjelovanje na lokalnoj, regionalnoj ili nacionalnoj razini

\*Javnost rada na sjednicama predstavničkog tijela Služba - Tajništva Grada osigurava osim fizičke nazočnosti sjednicama, također i online streamingom video i audio sjednica na službenim mrežnim stranicama Grada - <https://www.sibenik.hr/>; te gradskom you tube kanalu.

10.2. Informirati osobe s invaliditetom o načinu funkcioniranja Gradskog vijeća Grada Šibenika, te ih informirati o osnovnim načelima i načinima uključivanja osoba s invaliditetom u politički i javni život zajednice

\*Služba - Tajništva Grada objavljuje najave sjednica predstavničkog tijela s nacrtima svih prijedloga akata o kojima će se raspravljati na sjednicama predstavničkog tijela. Provodi e-savjetovanje o nacrtima općih akata sukladno Zakonu o pravu na pristup informacijama što je omogućeno svim građanima pa i osobama s invaliditetom. Svi akti vezano za političko djelovanje lako su dostupni na službenik mrežnim stranicama Grada.

**11. Rekreacija, razonoda i sport; mjere:**

11.2. Prilagodba sportskih terena te prilagodba opreme potrebama djece s teškoćama u razvoju i osoba s invaliditetom

i

11.4. Omogućiti osobama s invaliditetom neposredno praćenje sportskih događanja na sportskim terenima (u suradnji sa sportskim klubovima) uza sve potrebne prilagodbe

\* U okviru djelovanja javne ustanove za upravljanje športskim objektima „Športski objekti Šibenik“ objekti Zatvoreni bazen ŠRC-a Crnica; dvorana Baldekin te dvorana ŠRC Ljubica imaju prilagođen pristup  za osobe s invaliditetom na način da su izrađene pristupne rampe za osobe s invaliditetom, nadalje bazen Crnica posjeduje lift za spuštanje i dizanje invalida iz prostora plivališta. Osim toga sportska dvorana Baldekin također posjeduje pristupnu rampu za invalide te lift za osobe s invaliditetom iz prostora svlačionica i sanitarnih čvorova u prostor borilišta i gledališta, a ugrađena je i koso podizna platforma za prijevoz osoba s invaliditetom i smanjene pokretljivosti na stepenište kojim se iz svlačionica pristupa parketu dvorane Baldekin.

**12. Civilno društvo; mjere:**

12.2. Razvijati partnerstvo Grada Šibenika s udrugama osoba s invaliditetom na konkretnim projektima i programima

Grad Šibenik kontinuirano, za svaku proračunsku godinu, provodi javne pozive za projekte i programe udruga u okviru kojih financira projekte i programe udruge osoba s invaliditetom i udruga koje programski djeluju u korist osoba s invaliditetom na području grada Šibenika. U proračunskoj 2024. godini Grad je financirao projekte i programe udruga osoba s invaliditetom:

Udruga gluhih i nagluhih Šibensko-kninske županije; „Gluhi kao jednakovrijedna društvena manjina“

hrvojepapak@yahoo.com

ugnskz@gmail.com

Hrvatski vojni invalidi Domovinskog rata Šibenik ;Aktivnosti udruge HVIDRA Šibenik u 2024.“

hvidrahr@net.hr

Konjički klub Kolan-Udruga za aktivnost i terapiju konja; „Na leđima konja 2“

farmahappyhorse&@gmail.com

Liga protiv raka Šibensko-kninske županije„Rad na prevenciji i ranom otkrivanju raka “

liga.protiv.raka.sibenik@si.t-com.hr

Društvo multiple skleroze Šibensko -kninske županije; „"Neovisno življenje osoba s multiplom sklerozom"

dms.sibenik@gmail.com

Centar za socijalnu inkluziju Šibenik; „Podrška socijalnom uključivanju i zapošljavanju osoba invaliditetom na području grada Šibenika“

inkluzija.sibenik@si.t-com.hr

Udruga Kamenčići ; „Poboljšanje kvalitete života osoba s intelektualnim teškoćama kroz razvijanje mreže inovativnih usluga“

udruga.kamencici@gmail.com

Udruga „Hrvatska žena“; „Briga o osobama s posebnim potrebama i socijalno ugroženim skupinama“

Udruga mladih Mladi u EU; „Volonterski centar Pozitiva“

martin.mrsa@mladi-eu.hr

 Klub liječenih alkoholičara Klica Šibenik; „Klub Klica - Podrška u apstinenciji“

 klubklica@gmail.com

 Centar za hagioterapiju; „Program pružanja hagioterapije u skupini i individualno“;

 cht.sibenik@gmail.com

 Udruga „Svijet kvalitete“, „Psihosocijalni tretman počinitelja obiteljskog nasilja“

 svijet.kvalitete@gmail.com

\* Kroz 2024. godinu Tvrđava kulture je nastavila suradnju s Ustanovom za zapošljavanje, rad i profesionalnu rehabilitaciju osoba s invaliditetom DES ( Split), specijaliziranom za tisak i print promidžbenih materijala te jedan dio grafičkih i tiskarskih usluga Tvrđava kulture ostvaruje upravo kroz suradnju s Ustanovom. Isto tako nastavljena je i suradnja sa socijalnom zadrugom Humana Nova koja zapošljava osobe s invaliditetom koja je za Tvrđavu kulture izradila specijalizirane suvenire namijenjene prodaji u suvenirnicama koje se nalaze na lokacijama tvrđave sv. Mihovil, Barone, sv. Ivan i  City Ponit.

\*Programom javnih potreba u sportu Grada Šibenika za 2024. godinu,  osiguravaju se sredstva iz Proračuna Grada Šibenika i za programsko područje djelovanje sportskih udruga punopravnih članova Zajednice sportova Grada Šibenika. Cilj Programa je podizanje kvalitete i razvoja sporta i sportske kulture kao i veća uključenost djece, mladih i građana u sportske aktivnosti. Program javnih potreba u sportu realizira se kroz aktivnosti koje provodi Zajednica sportova Grada Šibenika, a to su:

- stipendiranje vrhunskih sportaša I., II. i III. kategorije u olimpijskim disciplinama

- aktivnost djelovanja sportskih udruga kao nositelja kvalitete sporta i njihovog primjerenog predstavljanja grada u zemlji i inozemstvu. Broj sportskih udruga i visina sredstava kojima se podupire rad sportskih udruga definiraju se provođenjem Javnog poziva za predlaganje programa javnih potreba u sportu kojeg raspisuje Zajednica sportova Grada Šibenika.

Udruga „Zajednica sportova grada Šibenika“  u 2024. godini financirala je i projekte za pet udruga koje za svoj trenažni proces koriste gradske sportske objekte, a u svom djelovanju programski djeluju u korist sportaša s invaliditetom svih dobnih skupina, a  to su : Parakarate klub Krka Šibenik, Košarkaški klub invalida u kolicima Šibenik, Parasportski savez Šibensko - kninske županije, Klub viseće kuglane osoba s invaliditetom Šibensko – kninske županije i Plivački klub za osobe s invaliditetom Riba.  Program koristi 50 članova iz navedenih udruga, a za stručni rad zadužene su udruge koje ga provode.

ZAKLJUČAK:

Strategijom izjednačavanja mogućnosti za osobe s invaliditetom grada Šibenika u razdoblju 2021. – 2025. godine ( u daljnjem tekstu „Strategija“ ) nastoji se stvoriti uvjete kako bi se osobe s invaliditetom aktivno uključile i ravnopravno sudjelovale u društvu sprječavanjem bilo kakve diskriminacije.

Povezivanjem i umrežavanjem svih ljudskih i materijalnih resursa Grad Šibenik se trudi osigurati nove i bolje razine života svim svojim građanima, osobito invalidnim osobama, bez obzira na prirodu nastanka invalidnosti, kao i djeci s teškoćama u razvoju. Prihvaćanjem i provođenjem mjera Strategije uspostavlja se odgovorniji sustav cjelovitije skrbi o osobama s invaliditetom. Svrha Strategije jest unaprjeđenje, zaštita i osiguravanje punog i ravnopravnog uživanja svih ljudskih prava i temeljnih sloboda osobama s invaliditetom. Ciljevi strategije usmjereni su na osiguravanje integracije osoba s invaliditetom u svim životnim područjima te sprječavanje diskriminacije na temelju invaliditeta.

Funkciju praćenja pojedinih područja djelovanja Strategije, koordinaciju i usklađivanje pojedinih područja djelovanja na razini grada Šibenika obavlja Odbor za provedbu Strategije izjednačavanja mogućnosti za osobe s invaliditetom grada Šibenika čije je zadaće i ovlasti u provođenju Strategije odredio gradonačelnik svojim aktom.

 Upravna tijela Grada Šibenika i ustanove te trgovačka društva u vlasništvu Grada kroz svoj dugogodišnji rad s udrugama koje okupljaju osobe s invaliditetom, kao i direktno s osobama s invaliditetom, stekli su uvid u specifične probleme i prepreke s kojima se te osobe susreću u svakodnevnom životu. Osobama s invaliditetom je u manjoj ili većoj mjeri potrebna podrška drugih ljudi bilo iz njihove obitelji, lokalne zajednice ili stručnjaka. Budući da je njihova potreba za podrškom trajna i najčešće intenzivna, potreban je kontinuiran rad stručnjaka i nadležnih institucija kako bi se društvo senzibiliziralo i otvorilo za osobe s invaliditetom te im pružilo priliku da se na ravnopravan način uključe u zajednicu.

Upravo suradnjom s udrugama i njihovim korisnicima Grad želi i nadalje podržavati i osnaživati udruge koje okupljaju osobe s invaliditetom a time i same osobe s invaliditetom u njihovoj samostalnosti i poticati izgradnju kvalitetnijeg života unutar lokalne zajednice, koristeći resurse koji su na raspolaganju. Grad će nastaviti raditi na osnaživanju njihove uključenosti u društvene aktivnosti, pružajući podršku u njihovoj integraciji i boljoj povezanosti sa zajednicama u kojima žive, ali i stručnjaka koji rade prema navedenim ciljevima. I dalje će se širiti suradnja s parterima i suradnicima u ostvarenju primarni cilja postavljanja čvrstih temelja za uspostavljanje šireg spektra socijalnih usluga za skupine koje trenutno nemaju odgovarajuću podršku u lokalnoj zajednici, a time im omogućiti što veće sudjelovanje u redovnim društvenim aktivnostima.

Društvo ima obvezu stvarati poticajno okruženje za osobe s invaliditetom i omogućiti im sudjelovanje u javnom životu na lokalnoj, nacionalnoj i međunarodnoj razini.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izvješće o provedbi mjera i aktivnosti Strategije izjednačavanja mogućnosti za osobe s invaliditetom grada Šibenika za 2024. godinu dostavlja se Odboru za provedbu Strategije izjednačavanja mogućnosti za osobe s invaliditetom grada Šibenika u razdoblju 2021.-2025. godine dana 4. ožujka 2025. godine.

Izvješće je prihvaćeno na sjednici Odbora koja je održana 7. ožujka 2025. godine.

 PREDSJEDNICA ODBORA:

 Pročelnica Upravnog odjela za

društvene djelatnosti Grada Šibenika

Mirjana Žurić v.r.